Čo sa týka volebných obvodov, však ešte minulý rok malo, mali poslanci za OĽaNO tlačovú konferenciu, kde hovorili o viacerých volebných obvodoch a zrazu Igor Matovič si ide prostredníctvom zmeny Ústavy zabetónovať jeden volebný obvod.

Hnutie OĽaNO niekoľkokrát v minulosti hovorilo o zmenách vo volebnom systéme, začiatkom roka 2023 sa však snažia o upevnenie pomerného systému.

Na tlačovej konferencií, ktorá sa uskutočnila 17. februára 2022, sa poslanci strany OĽaNO vyjadrili v prospech vytvorenia ôsmich volebných obvodov (0:30-2:05). OĽaNO o zmene volebného systému hovorilo už v rokoch 2016 a 2020.

Počas januára 2023 si OĽaNO kládlo ako podmienku na podporu predčasných volieb zmenu ústavy takým spôsobom, aby bolo volebný zákon možné meniť len pomocou ústavnej väčšiny (90 poslancov). Podľa poslanca Vetráka z OĽaNO by zmena ústavy obsahovala aj zakotvenie pomerného systému a Slovenska ako jedného volebného obvodu. Matovič to zdôvodňuje tým, že podľa jeho tvrdení sa Hlas, Smer a Republika dohodli na vytvorení volebného systému, v ktorom by za každý okres bol zvolený jeden poslanec.

vyjadrili hovorilo kládlo obsahovala zdôvodňuje


Lebo teda hnutie NOVA si dalo 35 ľudí na našu kandidátku. Začínajú od čísla 14, majú tam vlastne potom tuším 5 ľudí a potom každé štvrté miesto.

Na stránke politického hnutia NOVA je presný menoslov kandidátov za hnutie NOVA na spoločnej kandidátnej listine OĽaNO-NOVA. Prví piati kandidáti za NOVA sú od čísla 14 (Lipšic) po číslo 18 (Hlavatý). Ďalší kandidát za NOVA nasleduje po troch kandidátoch za OĽaNO a je na 22. mieste (Šmehlíková). Toto pravidlo je dodržané až do 138. miesta, na ktorom je posledný kandidát za NOVA (Halka). Je teda pravdou, že obsadzujú od čísla 18, každé štvrté miesto, a celkovo ide o 35 ľudí. Dátum zverejnenia analýzy: 11.01.2016 Naspäť Nahlásiť chybu

NOVA kandidátnej


Tá spolupráca je v oblasti minimálne tej trojice Generálnej prokuratúry, polície a Finančnej správy na bezprecedentne dobrej úrovni. Preto sú tu aj výsledky. Snáď sledujete, že pravidelne mediálne informujeme o tom.

Je pravdou, že tlačový odbor Ministerstva financií o tejto skutočnosti vydal viaceré správy: „Od začiatku tohto roka vďaka zvýšenej efektivite finančnej správy, za čo sa im chcem veľmi pekne poďakovať, a zároveň vďaka legislatíve zameranej na boj proti daňovým únikom a podvodom, sa nám spolu v tomto roku podarilo získať navyše 255 mil. eur len pri dani z pridanej hodnoty,“ tvrdí minister financií Peter Kažimír . ( Tlačový odbor Ministerstva Financií,2.12.2013 ) „Vďaka bezprecedentnej spolupráci finančnej správy polície, generálnej prokuratúry, sa nám podarilo dosiahnuť zlepšenie úspešnosti, efektivity výberu dane z pridanej hodnoty na medziročnej báze o 289 mil. eur,“ povedal minister financií Peter Kažimí r. ( Tlačový odbor Ministerstva Financií,15.2.2014 ). Taktiež podľa článku SME z 15.februára 2014 sa efektivita výberu DPH už rok zlepšuje Dátum zverejnenia analýzy: 28.04.2014 Naspäť Nahlásiť chybu

článku


Je tu analýza navýšenia o troch žiakov, pretože sa dokázalo na základe prieskumov, že kvalita školy je závislá od počtu žiakov v triedach len o 20%, ale predovšetkým 80% je o kvalite učiteľa, jeho dobré zaplatenie.

Výrok Dušana Čaploviča hodnotíme ako neoveriteľný, keďže sme nenašli žiadnu analýzu, ktorá by potvrdzovala, alebo naopak poukázala na nepravdivosť jeho výroku.


Vy ste boli šéfom Kotlebového úradu na Banskobystrickom samosprávnom kraji. Vaša súčasná asistentka bola šéfka správy ciest. Suja bol podpredseda tej správy ciest, a čo ste spravili? 112 obrovských stavebných strojov ste za jedno euro, za jedno euro predali.

V čase Kotlebovho pôsobenia na Banskobystrickej župe predala správa ciest, ktorej v tej dobe šéfoval Kotlebov bývalý spolustranník Miroslav Suja, pochybným spôsobom 103 kusov techniky za symbolické jedno euro firme z Hriňovej. Župný kontrolór pri predaji zistil niekoľko porušení predpisov a zákona. Suja bol v tejto súvislosti aj obvinený, v kauze však ešte nepadol rozsudok. Suja sa bránil slovami, že technika bola šrot, ktorý nikto nechcel zlikvidovať, túto informáciu však rozporuje Sujov predchodca, podľa ktorého sa stroje mali následne predávať za vysoké ceny.

Marián Kotleba počas svojho pôsobenia na Banskobystrickej župe zamestnal vo vysokých funkciách viacerých jemu blízkych ľudí. Milan Uhrík bol za jeho županovania riaditeľom Úradu Banskobystrického samosprávneho kraja. Súčasná asistentka Milana Uhríka je Ivana Slivková , bola zase predsedníčkou predstavenstva Banskobystrickej regionálnej správy ciest (BBRSC) v rokoch 2016-2017. Miroslav Suja bol v roku 2016 podpredsedom predstavenstva BBRSC a v roku 2017 dokonca generálny riaditeľ.

V septembri 2017 župa pod Kotlebovým vedením previedla 103 kusov techniky na svoju správu ciest. Malo ísť o staré traktory, nákladné autá, sypače a rôzne špeciálne stroje. O pár dní ich správa cez dve zmluvy predala všetky za jedno euro spoločnosti Kalamar, s. r. o., ktorá sa venuje likvidácii železa.

Podľa slov bezpečnostného analytika Radoslava Bránika, ktorý sa téme dlhodobo venoval, sa aj pri skutočne nefunkčnej techniky jednalo stále o stovky ton železného šrotu v cene desiatok tisíc Eur. Podľa jeho slov ľudia zvnútra firmy tvrdili, že do zoznamu boli prepašované aj funkčné stroje, ktoré boli ďalej predávané za vysoké sumy. Informáciu mal potvrdiť aj bývalý generálny riaditeľ BBRSC Radoslav Luka.

V súvislosti s týmto predajom bol obvinený Miroslav Suja pre pokračovací zločin porušovania povinnosti pri správe cudzieho majetku. Suja sa obhajuje slovami, že stroje boli nepotrebné a nikto ich nechcel zlikvidovať až na spomínanú súkromnú firmu. Suja nie je v tomto prípade jediným obvineným, NAKA spolu s ním obvinila aj asistentku Milana Uhríka Ivanu Slivkovú.

Župný kontrolór pri predaji zistil celkovo 14 porušení predpisov a zákona. Napríklad, keď správa ciest zmluvy s firmou Kalamar, s. r. o. zverejnila na internetovej stránke župy, chýbala príloha, čo sa vlastne predáva, a zmluva nebola ani v obchodnom vestníku. Zákon v takomto prípade hovorí, že zmluvy sú neplatné.

Daný rok bol navyše pre firmu Kalamar, s. r. o. výnimočne úspešný. Zisk firme vyskočil z 9600 eur takmer šesťnásobne na viac ako 57-tisíc eur. V nasledujúcich rokoch zisky firme opäť klesli o viac ako polovicu.

Majiteľom firmy by mal byť Karol Kalamár. Podľa medializovaných informácii nie je známe jeho prepojenie na Suju. Kalamár pre denník Sme odmietol tvrdenia, že stroje, ktoré kúpil za euro, ďalej výhodne predal. Čo sa s nimi stalo, však nepovedal.

riaditeľom Slivková Suja previedla slov predajom obvinený zistil vyskočil zisky Majiteľom


Na propagáciu toho čo župa robí, už posledných 5 rokov, bolo vyčlenených v rozpočte župy 309 tisíc eur. To znamená čo robí župa pre občanov v takej a takej oblasti. 309 tisíc eur niekoľko rokov za sebou. Zatiaľ čo v tomto roku vyčlenila župa na cestovný ruch sedemkrát menší rozpočet.

Je pravdou, že na propagáciu ŽSK (informovanosť obyvateľov kraja o význame a kompetenciách VÚC) bolo vyčlenených v posledných štyroch rokoch suma 309 tisíc eur. To je približne suma 7-krát vyššia ako suma vyčlenená na cestovný ruch. Mikolášik v úvode výroku hovorí o období päť rokov. V skutočnosti išlo len o štyri. Vzhľadom, že neskôr sumu opakuje a hovorí už správne "niekoľko rokov" výrok hodnotíme ako pravdivý. Podľa návrhu rozpočtov z oficiálnych stránok ŽSK boli na propagáciu kraja, medializáciu a cestovný ruch v jednotlivých rokoch vyčlenené nasledujúce sumy: Rok Propagácia kraja Média (€) Cestovný ruch (€) Podľa rozpočtu 2009 210 099 103 547 81 325 Programový rozpočet 2009 (str. 18 a 21) 2010 407 894 309 203 100 500 Návrh rozpočtu 2010 (str. 36 a 38) 2011 403 594 309 203 63 600 Návrh rozpočtu 2011 (str. 32 a 33) 2012 401 455 309 203 46 300 Návrh rozpočtu 2012 (str. 32 a 34) 2013 393 855 309 203 45 000 Návrh rozpočtu 2013 (str.38 a 39) Zdroj: Rozpočet a jeho úpravy Prvok médiá má za cieľ zabezpečiť informovanosť obyvateľov kraja o význame a kompetenciách VÚC. V rámci prvku Médiá sú finančné prostriedky rozpočtované na počet príspevkov uverejnených v elektronických a tlačových médiách. Ako vidíme z oficiálnych čísel, suma peňazí vyčlenených na propagáciu práce, významu a kompetencií ŽSK bola každý rok od roku 2010 do roku 2013 na úrovni 309 tisíc eur. Táto suma je približne 7-krát vyššia ako suma na cestovný ruch. Rozpočet 2008 bol označený za úsporný v bežných výdavkoch. Dátum zverejnenia analýzy: 31.10.2013 Naspäť Nahlásiť chybu

ŽSK
Programový rozpočet 2009
Návrh rozpočtu 2010
Návrh rozpočtu 2011
Návrh rozpočtu 2012
Návrh rozpočtu 2013
Rozpočet a jeho úpravy
Rozpočet 2008


...niekoľko rokov dozadu, keď sme mali škody na ovocí a tam ministerstvo spolu s vládou Slovenskej republiky a s ministerstvom financií, pomohlo odškodniť týchto farmárov a dali sme tam myslím, že objem 3,1 milióna eur. 20 miliónov eur (vyčíslená škoda farmármi, pozn.) na sucho, ktoré bolo minulý rok, je obrovská čiastka. Ja potrebné prioritizovať.

Mrazy, ktoré zastihli Slovensko v závere apríla 2016, spôsobili značný úbytok na množstve urodeného ovocia. Ovocinári škody vyčíslili na 16 miliónov eur. Podľa odhadov nízke teploty poškodili až 70 % všetkých sadov. Koncom decembra 2016 sa im štát rozhodol poskytnúť odškodnenie vo výške 3,5 milióna eur. 2,5 milióna z celkového objemu peňazí pochádzalo z Ministerstva financií SR, 1 miliónom prispelo Ministerstvo pôdohospodárstva a rozvoja vidieka SR. Poľnohospodári žiadali odškodnenie aj za sucho z roku 2017, ktoré spôsobilo škody v sume 19,3 milióna eur čiže približne 20 milióna eur čo spomínala Matečná. Agrárna komora Slovenska (AKS) uvádza vo svojej tlačovej správe, že na problém opakovane upozorňovala, pričom vláda sa jeho riešeniu vyhýba. Urýchlené riešenie žiada AKS v liste adresovanom najvyšším vládnym predstaviteľom. Do budúcnosti žiadajú aj vytvorenie rizikového fondu, z ktorého by sa poľnohospodárom vyplácali škody spôsobené nepriaznivým počasím. Podľa správy z februára 2018 k odškodneniu ešte stále nedošlo. Výrok hodnotíme ako pravdivý.

škody poškodili odškodnenie tlačovej liste správy


...aj pán prezident maďarský povedal, že sa mu zdá, že príčinou toho, že zatiaľ slovenskí občania nežiadajú v takej miere o maďarské občianstvo je práve existencia tohto zákona (slovenského o dvojakom občianstve, pozn.)...

Schmitt podľa akutalne.sk tvrdí: "Veľa ľudí totiž váha, keďže môžu byť veľmi tvrdo postihnutí stratou slovenského občianstva."

akutalne.sk


Pri overovaní relácie O 5 minút 12, dňa 31. januára 2016, sme analyzovali výrok Andreja Danka o počte politických strán. Dňa 26, januára 2016 TASR uviedla pre portál aktuality.sk správu, že na Slovensku je zaregistrovaných 155 politických strán. Z nich je 68 aktívnych a 87 v likvidácii . V približnom počte zaregistrovaných politických strán sa Danko nemýli. Výrok hodnotíme ako pravdivý.

relácie TASR likvidácii


Napr. zákaz vychádzania takýto platí v Českej republike, akože je normálne na celú republiku platí, len majú asi 10 výnimiek a jedna napr. je taká, ktorú vy spomínate (ľudia, ktorí majú vážny dôvod opustiť domov, napr. majú ťažko chorých rodičov, pozn.).

Česká vláda vyhlásila 12. marca núdzový stav spojený so zákazom vychádzania. Opatrenie bolo reakciou na šírenie sa koronavírusu v krajine. Vláda obmedzila voľný pohyb osôb, no povolila výnimky ako cesty do zamestnania či za rodinou, nákupy alebo cesta za lekármi. Koncom marca vláda opatrenia predĺžila do 11. apríla 2020. Tvrdenie Igora Matoviča preto hodnotíme ako pravdivé.

vyhlásila obmedzila predĺžila


...my sme prebrali aj vlastne dali sme pomocnú ruku, partnerskú ruku Kresťanskej únii, ktorá mala veľmi dobrý výsledok v európskych voľbách. Dosiahli tam 4 % podpory.

Kresťanská únia počas roka rokovala o spolupráci s viacerými stranami. Nakoniec si strana 22. októbra 2019 sadla za stôl s hnutím OĽaNO a dohodli sa na spoločnej kandidátke. Súčasťou dohody bolo aj to, že Kresťanská únia na spoločnej kandidátke obsadí 15 miest, pričom štvrté miesto má pripadnúť predsedníčke KÚ Anne Záborskej. Kresťanská únia získala vo voľbách do európskeho parlamentu v roku 2019 37 974 hlasov, čo predstavovalo 3,85 % zúčastnených voličov a nepodarilo sa jej získať ani jeden mandát. Tvrdenie Igora Matoviča preto hodnotíme ako pravdivé.

dohodli voľbách


I keď treba povedať, že v podmienkach Slovenskej republiky je treba vnímať jednu vec, že nejaká priemerná mzda v národnom hospodárstve v porovnaní s okolitými krajinami, je veľmi nízka.

Výrok ministra Richtera považujeme za nepravdivý, nakoľko dve susediace krajiny - naši severní a južní susedia, majú nižšie priemerné mzdy než SR. Na základe dát OECD za rok 2011 je možné konštatovať, že z okolitých krajín má Slovensko nižšiu priemernú mzdu ako Rakúsko a Česká republika, no vyššiu ako Maďarsko či Poľsko. Následujúci graf porovnáva výšku priemerného ročného zárobku zamestnanca hospodárstva týchto krajín podľa dát OECD (uvádzané v USD v cenách roku 2011): Dátum zverejnenia analýzy: 25.02.2013 Naspäť Nahlásiť chybu

dát


Ja keď som si memorandum včera čítal, tak to memorandum, ktoré bolo na záver, úplne ako finálna verzia prijaté, obsahuje 30x slovo lekár a len 2x slovo pacient. Navyše to slovo pacient sa prvýkrát objavuje až v článku 9.

My sme narátali slovo "lekár" v rôznych tvaroch 27 krát, pričom sme nebrali do úvahy titulný list a obsah Memoranda. Slovo "pacient" sa nachádza v texte 2 krát, a to prvý krát v deviatom článku Memoranda s názvom " Kódex vzťahu lekára k pacientovi" . Memorandum z 3.12.2011

Memorandum z 3.12.2011


Tu máme naozaj na rôznych najvyšších postoch kauzy, či už plagiátorské alebo iné, ktoré sú predmetom pomaly ešte aj zahraničných komentárov a nikto sa neunúva zo stoličky a ja ako poslanec, ktorý získal najviac hlasov zo všetkých poslancov, ktorí tam dnes sedia, ako jediný, ale aj v záujme nejakého dodržania politickej kultúry sa vzdávam svoje stoličky.

Koaliční top ministri sa po svojich plagiátorských kauzách funkcií nevzdali, Peter Pellegrini po založení novej strany áno. Jeho tvrdenie preto hodnotíme ako pravdivé. Viacerí vrcholoví politici dnešnej koalície odovzdali vo svojich záverečných školských prácach cudzie texty bez riadneho uvedenia autora. Tvrdenie Ľuboša Blahu hodnotíme ako pravdivé. Igor Matovič aj Boris Kollár použili vo svojej diplomovej práci rozsiahle časti cudzieho textu bez toho, aby ich riadne citovali. Text bez riadneho priznania autora odovzdal vo svojej diplomovke aj Branislav Gröhling, hoci v menšom rozsahu. O plagiátorských kauzách Igora Matoviča a Borisa Kollára písali aj zahraničné médiá - ABC News , agentúra DPA či Bloomberg . Boris Kollár odstúpiť odmietol , vzdal sa iba používania titulu. Premiér plagiátorstvo priznal , odstúpiť sa vraj chystá až po splnení predvolebných sľubov. Vo funkcii zostal aj minister školstva Branislav Gröhlinga. Funkcie splnomocnenkyne vlády pre rodinu a sociálnu pomoc sa vzdala Petra Krištúfková, ktorá tiež odpisovala . Dôvodom jej rezignácie však bol kontakty s Marianom Kočnerom. Peter Pellegrini dostal vo februárových voľbách 413 555 preferenčných hlasov . Viac získal iba Igor Matovič, 498 740 hlasov, ten však nie je poslancom ale premiérom. Pellegrini sa vzdal funkcie podpredsedu Národnej rady k 30. septembru 2020. „Vnímam to ako prejav politickej kultúry, keďže naša nová strana HLAS - sociálna demokracia zatiaľ neprešla parlamentnými voľbami,” uviedol na svojom facebooku

Igor Matovič
Boris Kollár
odovzdal
ABC News
DPA
Bloomberg
odmietol
priznal
odpisovala
Dôvodom
preferenčných hlasov
podpredsedu
facebooku


Dohodári, dohodárom ste zvýšili odvody (súčasná vláda, pozn.)...

Na hlasovaní 10. augusta 2012 schválila súčasná vláda novelu zákona o sociálnom poistení, v ktorej bolo zvýšenie sociálnych a zdravotných odvodov štandardným dohodárom na 48,6% a 43,8% pre dohodárov s nepravidelným príjmom. Výrok hodnotíme ako pravdivý. Kým v minulosti z príjmu z dohôd platil zamestnávateľ len úrazové poistenie pri sadzbe 0,8 % z príjmu a garančné poistenie so sadzbou 0,25 % z vyplácaného príjmu, po novele zákona sa na dohodárov s pravidelným príjmom v prípade štandardnej osoby vzťahujú kompletné sociálne a zdravotné odvody so sadzbou 48,6 %. Ak má štandardný dohodár nepravidelný príjem, jeho zárobok vláda zaťaží 43,8-percentnými odvodmi. Študenti, invalidní a výsluhoví invalidní dôchodcovia z príjmu z dohôd platia 29,8-percentné odvody. Starobní penzisti majú odvodovú sadzbu 23,8 %. Za túto novelu hlasovalo 10. augusta 2012 80 poslancov Smeru. eTrend.sk vtedy napísal (rok 2012): „Kým v súčasnosti z príjmu z dohôd platí zamestnávateľ len úrazové poistenie pri sadzbe 0,8 percenta z príjmu a garančné poistenie so sadzbou 0,25 percenta z vyplácaného príjmu, po novom sa budú na dohodárov s pravidelným príjmom v prípade štandardnej osoby vzťahovať kompletné sociálne a zdravotné odvody so sadzbou 48,6 percenta. Ak bude mať štandardný "dohodár" nepravidelný príjem, jeho zárobok vláda zaťaží 43,8-percentnými odvodmi. Z nepravidelného príjmu sa totiž nebude strhávať nemocenské poistenie a poistenie v nezamestnanosti.“

platil Starobní hlasovalo eTrend.sk


...že niekto príde pred váš dom a vy budete mať dcérku doma v dome, budete tam mať možno vnukov, budete tam niekoho mať a budete tam počuť nejakých polobláznov z parlamentu do ampliónu vyhukovať na vás, že pán predseda, poďte von s rukami nad hlavou, vás zastrelíme ako bol zastrelený Ceaucescu.

Pred domom Pavla Pašku sa uskutočnil protest za jeho odvolanie pre kauzu predraženého CT. Protest zorganizoval nezaradený poslanec Alojz Hlina. Na protest prišlo približne 300 ľudí. Krátky videozáznam z protestu si môžete pozrieť tu . Demagog.SK nezistil audio alebo videozáznam, ktorý by dokazoval, že by dav či organizátor kričal heslá, ktoré uvádza Fico. Zároveň nie je k dispozícii celý záznam na to, aby sme vedeli vylúčiť použitie takýchto hesiel. Výrok preto hodnotíme ako neoveriteľný.

Protest tu


Začala sa reforma súdnictva na lepšiu vymáhateľnosť práva.

Súčasná vláda vo svojom programovom vyhlásení (.pdf) avizovala vykonanie viacerých legislatívnych zmien v súdnictve týkajúcich sa predovšetkým nestrannosti súdnictva, otvorenosti súdnictva, zlepšenia efektivity a posilnenia dôvery v justíciu.

programovom vyhlásení
schválil
schválili
schválili


...máme v prvom kvartáli a v prvých 4 mesiacoch teda do včerajška najnižší počet smrteľných nehôd, ťažko zranených, ľahko zranených, v histórii vlastne novodobej Slovenska.

Podľa zdrojov, ktoré poskytuje policajný zbor SR ( .pdf ), nehodovosť výrazne klesla v rokoch 2009 a 2010. Oproti roku 2010 nehodovosť stále klesá, štatistika za prvé 4 mesiace sú zaznamenané tu (.pdf). Počet nehôd klesol o 2164, počet ťažko zranených klesol o 102 a počet usmrtených o 4. Ide teda o najnižšie počty za sledované obdobie (2000-2011).

.pdf tu


Keď som prišiel na ministerstvo, bolo čerpanie k digitalizácii nula, dnes je to 35 miliónov.

Diskutovaná digitalizácia patrí v OP Informatizácia spoločnosti pod prioritnú os 2 Rozvoj pamäťových a fondových inštitúcií a obnova ich národnej infraštruktúry opatrenie 2.1 Digitalizácia obsahu pamäťových a fondových inštitúcií, jeho archivovanie, sprístupňovanie a zlepšenie systémov jeho získavania, spracovania a ochrany, ktorý je povinný zverejňovať prijímateľov finančných dotácií. Za čas keď Marek Maďarič prišiel na ministerstvo, považujeme obdobie po 4. apríli 2012 t.j. po výmene vlád. Ešte pred týmto dňom však nadobudlo účinnosť niekoľko zmlúv o poskytnutí nenávratného finančného príspevku (dotácie) s niekoľkými inštitúciami.

Slovenská národná galéria

( zdroj OP Informatizácia spoločnosti)

OP prišiel zdroj


Do národného projektu Rozvoj stredného odborného vzdelávania financovaného z eurofondov sú zapojené všetky stredné odborné školy, s výnimkou Bratislavského kraja. Ide o približne 380 stredných odborných škôl. V prípade 347 SOŠ sú už uzavreté zmluvy o spolupráci. Zo zapojených SOŠ je vybratá vzorka 21 SOŠ, kde sa vytvoria centrá odborného vzdelávania a prípravy a prioritne sa v nich bude overovať zavádzanie prvkov duálneho vzdelávania.

Výrok hodnotíme ako pravdivý, aj keď sa niektoré čísla uvádzané na oficiálnych stránkach projektu a ministerstva od Pellegriniho vyjadrení líšia. Rozdiely sú však malé a existuje predpoklad, že minister pracuje s aktuálnejšími číslami (dátum poslednej aktualizácie webu sa nám zistiť nepodarilo). Centrálny informačný portál rezortu školstva : Národný projekt Rozvoj stredného odborného vzdelávania je zameraný na zvýšenie kvality odborného vzdelávania na stredných odborných školách vo vybraných skupinách odborov stredného odborného vzdelávania a prípravy a celkové zvýšenie kvality odborného vzdelávania a prípravy vo všetkých skupinách odborov. Realizovať ho bude Štátny inštitút odborného vzdelávania a financovaný je z prostriedkov operačného programu Vzdelávanie. Projekt bol podpísaný v marci 2013 a jeho trvanie je naplánované do októbra 2015. Zapojí sa doň 400 stredných odborných škôl, 1 200 pedagogických zamestnancov a 35 000 študentov. Webová stránka RSOV : Do procesu prepojenia vzdelávania s praxou bude zapojených minimálne 250 zamestnávateľov, 7 zamestnávateľských zväzov a 800 učiteľov, ktorí budú vyškolení a prenesú informačno - komunikačné technológie a nové formy vyučovania do praxe. Pre lepšiu orientáciu verejnosti pri výbere povolania bude spracovaná mapa uplatniteľnosti na trhu práce po školách, regiónoch a krajoch a to v podobe portálu. Zároveň bude vytvorených 21 praktických centier odborného vzdelávania a prípravy s najmodernejším vybavením . (...) Od októbra 2013 začal Štátny inštitút odborného vzdelávania s uzatváraním Zmlúv o spolupráci s partnermi národného projektu RSOV. Do dnešného dňa sa do projektu zapojilo 345 stredných odborných škôl zo 7 samosprávnych krajov v cieli Konvergencia

Webová stránka RSOV

kancelárie


...ženy u nás dlhšie žijú, okolo minimálne šesť rokov...

V tomto výroku Ivan Švejna hovorí o strednej dĺžke života a rozdieloch v priemernej dĺžke života mužov a žien. Pri analýze sme vychádzali z údajov OECD, Eurostatu a Svetovej banky, pričom sme použili nateraz najaktuálnejšie dáta z roku 2016. Na Slovensku bola podľa Eurostatu stredná dĺžka života mužov 73,8 rokov. Ženy sa v priemere dožívajú 80,7 rokov. Na Slovensku teda ženy žijú o 6,9 rokov dlhšie ako muži. Ak sa pozrieme na údaje OECD , tak ženy sa dožívajú na Slovensku 80,2 rokov a muži 73,1 rokov. Podľa dát OECD sa ženy dožívajú o 7,1 rokov dlhšie ako muži. Podľa Svetovej banky sa ženy dožívajú 80,2 rokov, zatiaľ čo muži 73,1 rokov. V priemere teda ženy na Slovensku žijú dlhšie o 7,1 rokov. Ivan Švejna hovori vo výroku o minimálne šiestich rokov, čo dosvedčujú všetky štatistiky, ktoré sa pohybujú mierne nad uvedenou hodnotou. Výrok preto hodnotíme ako pravdivý. Celosvetový priemer v dĺžke života podľa Svetovej banky je 69,9 rokov. V roku 2016 bola stredná dĺžka života na Slovensku podľa Svetovej banky 74,5 rokov. Ak sa pozrieme na pohlavia celosvetovo, tak zaznamenáme taký istý trend ako na Slovensku, t.j. ženy sa dožívajú dlhšie ako muži. Ženy sa v svetovom meradle dožívajú 74,2 rokov v priemere, zatiaľ čo muži len 69,9 rokov. Rozdiel v priemernej dĺžke života ženy a muža je 4,3 rokov. Dátum zverejnenia analýzy: 28.05.2018 Naspäť Nahlásiť chybu

Eurostatu
OECD
Svetovej banky
Celosvetový priemer
Ženy
muži


(Vláda, pozn.) Má nejaké kompetencie, ktoré im dovoľuje pani prezidentka, oni sú takéto, ale potom je tunak 1 časť kompetencií, ktoré nemôže odsúhlasiť ani pani prezidentka, ale nemôže ich vykonať ani vláda, lebo napr. nebudeme vedieť čerpať nejaké eurofondy, nebudeme môcť použiť plán obnovy.

Po vyslovení nedôvery prezidentka vládu odvolala a zároveň ju poverila vykonávaním odmedzeného rozsahu spôsobností. Vláda bude týmto obmedzeniam podliehať aj pri čerpaní časti eurofondov. Výrok hodnotíme ako pravdivý.

Článok 115 ods. 3 ústavy určuje rozsah pôsobností, ktoré prináležia takto odvolanej vláde; v niektorých oblastiachsa požaduje súčinnosť a priamy súhlas prezidenta SR. Vláda po odvolaní nemá právomoc rozhodovať o zásadných opatreniach na zabezpečenie hospodárskej a sociálnej politiky či o zásadných otázkach vnútornej a zahraničnej politiky.

To potvrdzuje aj Vincent Bujňák z Katedry ústavného práva Právnickej fakulty Univerzity Komenského v Bratislave v rozhovore pre TASR: „Niektoré [kompetencie] nemôže [vláda] vykonávať vôbec a na niektoré potrebuje súhlas hlavy štátu.“ Bujňák ako príklad právomoci vykonateľnej len v súčinnosti s prezidentkou uvádza aj zmenu účelu použitia výdavkov štátneho rozpočtu.

Prostredníctvom hovorcu problémy s čerpaním eurofondov potvrdzuje aj Kancelária prezidenta SR: „Zásadné otázky vnútornej a zahraničnej politiky, o ktorých už odvolaná vláda nemôže rozhodovať, nie sú legislatívne dostatočne a presne zadefinované. Ukazuje sa to najmä pri strategických materiáloch, na ktoré má byť naviazané čerpanie eurofondov.“

Článok 115 ods. 3
rozhovore
potvrdzuje


...mnohé veci sa dostali do trestného poriadku, ktoré hovoria o tom, ako bojovať proti násiliu.

Výrok odkazuje na právne prostriedky boja proti násiliu. V súčasnosti môže byť násilie klasifikované ako priestupok alebo trestný čin, a teda sa ich úpravou zaoberá Trestný zákon a Trestný poriadok. Juraj Blanár vo svojom výroku odkazuje na dva zákony, ktorými sa menilo a dopĺňalo znenie Trestného zákona. Prvý, zákon č. 397/2015 ktorým sa na účely Trestného zákona ustanovuje zoznam látok s anabolickým alebo iným hormonálnym účinkom účinný od 1. januára 2016, zmenil znenie § 208 odseku 1, čím zo základnej skutkovej podstaty vypadlo slovo "týra" čo v praxi znamenalo, že páchateľ sa nemusel dopustiť "týrania" (určité sústavné konanie) ale na naplnenie skutkovej podstaty postačí aj jednorázové, či ojedinelé konanie. Druhý zákon č. 316/2016 Z.z. o uznávaní a výkone majetkového rozhodnutia vydaného v trestnom konaní v Európskej únií účinný od 1. januára 2017, preformuloval § 208 odsek 2. Účelom tohto doplnenia, malo byť zavedenie trestnoprávneho postihu páchateľov v prípade konaní, ktoré boli opakovane vyhodnotené ako priestupky proti občianskemu spolunažívaniu, nakoľko pôvodné znenie viedlo k aplikačným problémom. Taktiež 1. januára 2018 vstúpil do platnosti zákon o obetiach trestných činov, ktorý priniesol definíciu domáceho násilia. Tento zákon bol vládnym návrhom. Výrok hodnotíme ako pravdivý.

zákon zmenil zákon Účelom zákon priniesol vládnym Zákon znelo pohľad Zákon odsek znelo aplikácií znenie definíciu prístup zákon klasifikuje


Ak hovoríte ďalšie peniaze vo Fonde národného majetku smeruje na tzv"bezcenné cenné papiere". Viete na to, že minulý rok sa minulo 25 miliónov eur len na zber bezcenných cenných papierov a že skoro 18 miliónov eur skončilo v súkromnom ERMS systéme?

Na webovom sídle Fondu národného majetku zatiaľ nie je zverejnená výročná správy za rok 2011, preto nám nie sú dostupné informácie o jeho hospodárení.


Za tretí kvartál tohto roku, keď porovnávam rok 3.kvartál 2012 a rok 3.kvartál 2011 a mám tu všetkých pedagógov v rámci Slovenska, to znamená, obce, krajské školské úrady, VÚC, cirkevné školy, súkromné školy, tak ten priemerný plat aj za rok 2011 nebol 801, ale bol nejakých 770 eur a teraz je 765.

Výrok hodnotíme ako zavádzanie. Pavel Ondrek uviedol správnu výšku mzdy pre pedagógov v prvých troch štvrťrokoch 2012 avšak neuviedol správnu výšku priemerného platu pedagogického zamestnanca za r. 2011. Podľa webovej stránky Ministerstva školstva, vedy a výskumu (.pdf) bol priemerný plat zamestnancov v školstve nasledovný:

Ministerstva školstva, vedy a výskumu


...socialisti sa zlikvidovali sami nekvalifikovanou vládou, chybami, ktoré urobili, ako aj verejným priznaním, že ľudí klamali. To povedal to ich predseda vtedy veľmi jasne. Klamali sme vás ráno, na obed, večer...

Gyurcsányove pamätné slová : „ Skoro som skapal od toho, že rok a pol som sa musel tváriť, ako keby sme vládli, namiesto toho sme klamali ráno, v noci a večer .“

slová


...vláda môže spojiť aj iné otázky nie len zákony alebo samotné programové vyhlásenie s hlasovaním o dôvere vláde podľa článku 114 odsek 3. Ústavy...

V článku 114 Ústavy sa explicitne neurčuje, ktoré otázky môžu byť spojené s hlasovaním o vyslovení dôvery vláde: „Vláda môže spojiť hlasovanie o prijatí zákona alebo hlasovanie v inej veci s hlasovaním o dôvere vláde.“

Ústavy


Áno, ja som bol poradcom Ivana Mikloša a mal som na starosti výlučne daňovú reformu. Poradcom som bol od decembra 2002 do konca novembra 2003 a potom som odišiel, vtedy už bolo jasné, že prejde rovná daň a ja som odišiel. Ja som nikdy sa nevenoval ničomu inému za ten rok ako daňovej reforme.

Že Sulík radil Miklošovi práve s daňovou reformou, potvrdzuje rešerš vo vtedajších aj dnešných verejných zdrojoch aj samotný Ivan Mikloš. Tvrdenie Richarda Sulíka preto hodnotíme ako pravdivé. Richard Sulík bol poradcom ministra financií Ivana Mikloša počas druhej vlády Mikuláša Dzurindu v rokoch 2002 až 2003. Podľa jeho životopisu na webe Ministerstva hospodárstva bol zodpovedný za prípravu daňovej reformy . „ Poradcom Mikloša som bol od decembra 2002 do decembra 2003. Keď schválili všetky daňové zákony, dal som výpoveď,” povedal Sulík v roku 2010. „ Nie je pravda, že mi (Sulík) radil pri privatizácii. Blanár klame, Sulík má pravdu (ak hovorí, že jeho agendou bola len daňová reforma),” uviedol pre portál Demagóg.SK Ivan Mikloš. Dnes je Mikloš poradcom ministra hospodárstva Richarda Sulíka.

poradcom
daňovej reformy
povedal
je


Desiati odišli (z OĽaNO, pozn.) s pánom, s pánom Budajom.

V decembri 2022 oznámili poslanci Občiansko-demokratickej platformy odchod z klubu OĽaNO a následné osamostatnenie sa na pôde parlamentu. Skupina, ktorú viedol minister životného prostredia Ján Budaj, mala v tej dobe desiatich členov , medzi výrazné tváre platformy patrí okrem Budaja aj Kristián Čekovský. Dôvodmi pre odchod z klubu mali byť nedostatočná spolupráca demokratických strán a rozvrat vlády, ako aj nedodržanie ich podmienky na zotrvanie v klube, ktorou bol odchod Igora Matoviča z funkcie.

oznámili
desiatich členov
Dôvodmi
odchod


Napríklad 7,5% daňovníkov platí takmer polovicu všetkých výnosov daní z príjmov, 40% teda, aby som bol presný.

Podobný výrok sme už overovali v relácii Na telo z 9. decembra 2012

Na telo
blogu
Jeho výpočty
INESS


...som hneď aj konal (po vražde Jána Kuciaka a Martiny Kušnírovej, pozn.)(...) som sa spojil s kolegami, ktoré za tieto veci zodpovedajú, aby sme okamžite dali ponuku na vyformovanie tímu v ktorom bude Europol, aby sme okamžite dali ponuku Eurojustu, aby sa vytvoril tím medzinárodných vyšetrovateľov.

Vo vyšetrovaní vraždy Kuciaka a Kušnírovej so slovenskými vyšetrovateľmi spolupracuje talianska strana, no aj Europol (európsky policajný úrad) a Eurojust, ktorý kontroluje ich činnosť. O možnosti medzinárodnej spolupráce v tomto prípade informovala česká komisárka EÚ pre spravodlivosť, spotrebiteľov a rodovú rovnosť Věra Jourová. Údajne s Jourovou komunikoval aj Šefčovič, a to hneď na druhý deň po odhalení vraždy (27. februára 2018), no žiadne stretnutie na oficiálnej úrovni zaznamenané nebolo . Výrok preto hodnotíme ako neoveriteľný.

spolupracuje
informovala
zaznamenané nebolo


...1800 pracovných miest ste si naplánovali, že na budúci rok vznikne. To je vaša prognóza.

P. Frešo hovorí pravdu. Podľa Inštitútu finančnej politiky pri ministerstve financi, rezort financií predpokladá, že zamestnanosť stúpne o 1 800 pracovných miest, "Výraznejší rast zamestnanosti sa očakáva od roku 2014, keď by zamestnanosť mala rásť o 0,7 percenta. Počet pracujúcich na Slovensku by sa mal už na konci prognózovaného obdobia v roku 2015 priblížiť k úrovniam predkrízového obdobia," uvádza pre denník Pravda v správe z 18.septembra. Prognóza IFP SR zo septembra 2012 je dostupná tu .

Pravda tu


Tieto firmy (Triangel a Quatro, pozn.) dodnes fungujú, banka ich kúpila, banka ich vlastní.

Podobný výrok povedal Kiska už viackrát ( Online rozhovory SME a Pravda , 27. februára 2014 alebo v Prezidentských diskusiách RTVS a Markíza, 12. marca 2014).

Online rozhovory SME a Pravda
Prezidentských diskusiách
odkúpila


Predseda Európskej komisie, pán Barroso, už v máji tohto roku (2013, pozn.) ohlásil záväzky Komisie na boj proti daňovým únikom a podvodom.

Na Summite EÚ v máji 2013, bola téma daňových únikov a daňových podvodov jednou z kľúčových. José Manuel Barroso počas Summitu prezentoval priority, ktoré by mali byť kľúčové pri riešení daňových problémov. Toto sú opatrenia, ktoré vo svojej prezentácií označil ako bezprostredné priority:

prezentácií


Ja si myslím, že naozaj, ako ste hovorili, k tomu, aby k takémuto kroku došlo v Maďarsku, budú musieť zmeniť Ústavu. Pokiaľ však ide o volebné právo, tak hovorí sa o tom len ojedinele.

Výrok pani Pfundtner by sme mohli hodnotiť ako pravdivý, keby zaznel pred niekoľkými mesiacmi. Vtedy napríklad nastupujúci štátny tajomník ministerstva zahraničných vecí Németh (Fidesz) a podpredseda vlády Semjén (KDNP) zhodne tvrdili, že prijatím dvojitého občianstva sa nič nemení na volebnom práve, ktoré je ošetrené vlastným zákonom. Nevylučovali však jeho úpravu, ktorú otvorene presadzovalo hlavne hnutie Jobbik. Dnes títo páni tvrdia, že viazanie volebného práva na miesto pobytu je "neopodstatnené" ( Németh ) a že podľa "osobného názoru" by právo voliť udelili ( Semjén ).

Németh Semjén Németh Semjén


...predseda SaS hovorí veľmi jasne, že nemá záujem spolupracovať pri takejto vláde so Smerom-sociálna demokracia...

Predseda SaS Richard Sulík sa niekoľkokrát počas povolebného diania vyjadril, že odmieta akúkoľvek spoluprácu so Smer-SD. Odkazuje na to niekoľko médií. Dva dni po voľbách sa na margo vlády so Smerom vyjadril : "Bol by to taký mačkopes. Našim voličom sme sľúbili, že nepôjdeme so Smerom-SD do vlády ." To isté vyjadrenie poskytol aj denník SME . Takisto vyzval aj ostatné pravicové strany (Most-Híd, Sieť), aby odmietli ponuku Roberta Fica vytvoriť spoločnú koalíciu a ďalej rokovali o možnej pravicovej vláde. Apeloval na to, že "chcú ich voliči" a "odstavia tým Roberta Fica". Odmietavý postoj k vláde so Smerom je odôvodnený odlišnosťou postojov na rôzne témy a nesúhlas Richarda Sulíka so spôsobom vládnutia Smeru, jeho korupčnými aférami a podobne.

vyjadril
denník SME
vyzval


Ak dôveru nedostaneme, tak potrebujeme robiť na vyrovnanom rozpočte, kým nepríde ďalšia vláda s programovým vyhlásením, lebo ak by ďalšia vláda získala dôveru, tak 2 roky nemusí zostavovať vyrovnaný rozpočet.

Novovymenovanú vládu Ľudovíta Ódora čaká v najbližších týždňoch hlasovanie o dôvere parlamentu. Pokiaľ vláde nebude vyslovená dôvera musí, podľa zákona o rozpočtovej zodpovednosti, predložiť do parlamentu vyrovnaný rozpočet. Ak naopak dôveru získa, tak sa na ňu bude vzťahovať Ódorom spomenutá výnimka. Výrok preto hodnotíme ako pravdivý.

Povinnosť predložiť vyrovnaný rozpočet vyplýva z ústavného zákona o rozpočtovej zodpovednosti ešte z dielne vlády Ivety Radičovej. Zákon stanovuje sankcie pre prípad, že vláda dosiahne vysoké úrovne štátneho dlhu. Tie stanovuje v pomere dlhu ku HDP a v prípade prekročenia najvyššieho stropu musí vláda dokonca znovu požiadať o dôveru parlamentu. Strop “dlhovej brzdy” vychádza z Maastrichtských kritérií na vstup do eurozóny, aj z dlhodobých cieľov v rámci európskeho Paktu stability a rastu.

Od roku 2018 sa výška sankčných pásiem znižuje o jeden percentuálny bod každý rok, tak aby od rozpočtového roku 2027 platilo najvyššie sankčné pásmo v rozmedzí 47-50 % HDP. Pre rok 2024 by teda mal platiť strop 53 %.

Ku koncu roka 2022 podľa Štatistického úradu SR a Eurostatu štátny dlh Slovenskej republiky zodpovedal výške 57,8 % HDP. Slovensko sa tak aktuálne nachádza v najvyššom sankčnom pásme. To pre vládu znamená, že musí na základe článku 12 ústavného zákona o rozpočtovej zodpovednosti predložiť Národnej rade vyrovnaný rozpočet.

Avšak na základe výnimky by z tejto povinnosti bola vláda na 24 mesiacov oslobodená pokiaľ by jej Národná rada vyslovila dôveru. Nová vláda totiž dostáva čas na konsolidovanie verejných financií a je chránená od najtvrdších sankcií zákona, akým je aj povinnosť predložiť vyrovnaný rozpočet.

Aktuálne sa v parlamente rozhoduje , či by novovymenovaná úradnícka vláda Ľudovíta Ódora mala preložiť návrh štátneho rozpočtu už ku koncu augusta.

rozpočtovej zodpovednosti
Maastrichtských
Paktu
znižuje
Štatistického
Eurostatu
musí
zákona
rozhoduje


Mne sa naozaj veľmi pozdávalo to, čo povedal bývalý minister financií v parlamente, pán Mikloš, keď konštatoval, že bez zvyšovania daní to nejde. Už dosiahnúť, a že sa vyčerpali všetky celoplošné metódy hľadania peňazí.

Ivan Mikloš skutočne v parlamente povedal, že bez zvyšovania daní to nepôjde. Rovnako povedal, že celoplošné škrty už ďalej nie sú možné a bude nutné pristúpiť k štrukturálnym riešeniam. Robert Fico sa svojou interpretáciou nevzďaľuje tomuto významu, jeho výrok preto hodnotíme ako pravdivý. Ivan Mikloš na rokovaní NRSR dňa 4.5. 2012 tvrdil : "Pán poslanec Duchoň, hovoríte, že aj Holandsko zvyšuje dane . Veď ja som nikdy netvrdil, ani SDKÚ - DS netvrdilo, že sa dá vyriešiť, dajú vyriešiť dnešné problémy bez zvyšovania daní. SaS to tvrdila, my nie. My si nemyslíme, že sa dajú bez zvyšovania, ale je rozdiel, či sa napríklad zvýši rovná daň, alebo či sa zruší, alebo, či sa zvýšia niektoré iné dane, alebo nie." Na rovnakom rokovaní sa ďalej Mikloš vyjadril v rozprave k predloženému programovému vyhláseniu vlády nasledovne: "Zároveň platí a dávam za pravdu aj ministrovi financií Kažimírovi, ktorý to aj včera aj vo výbore povedal a je to tak, že to nebude jednoduché pretože plošné znižovanie deficitu už viac menej nie je možné. Priestor na ďalšie plošné škrty, či už v platoch alebo v znižovaní bežných výdavkov bol naozaj takmer vyčerpaný a preto jediný spôsob ako pokračovať v úspešnom ozdravovaní verejných financií sú štrukturálne zmeny. Zároveň platí a tu tiež dám za pravdu ministrovi financií Kažimírovi, že z krátkodobého hľadiska sa to nedá urobiť sa konsolidácia nedá v prevažnej miere urobiť na strane výdavkov. Nedá, pretože ak plošné škrty, ak na ne už takmer nie je priestor a už sa to dá robiť len hlbšími štrukturálnymi reformami, tie vyžadujú istý čas. Takže je pravda, že ozdravenie v tomto roku a v budúcom roku nebude také jednoduché a že bude musieť dokonca z prevažnej miery byť asi aj na príjmovej stránke. Mimochodom bývalá opozícia, dnešní poslanci Smeru nás veľmi tvrdo kritizovali za to a zaznelo to aj vo vystúpení pána premiéra včera, že sme spomalili ekonomiku, lebo sme málo šetrili na výdavkovej strane a príliš??? na príjmovej. No tak chcem povedať, že my sme viac šetrili na výdavkovej ako na príjmovej strane a boli to zhruba 2/3 efektu zníženia deficitu v roku 2011 boli dosiahnuté na strane zníženia výdavkov a len 1/3 na strane zvýšenia príjmov cez DPH a niektoré spotrebné dane. To objektívne hovorím a priznávam, že takýto pomer nebude možné dosiahnuť a nevedeli by sme dosiahnuť ani my ak by sme ďalej vládli v roku 2012 a v roku 2013, ale zásadne dôležité bude ako zvýšením akých príjmov a akých daní vláda bude riešiť konsolidačné úsilie." Dátum zverejnenia analýzy: 07.05.2012 Naspäť Nahlásiť chybu

tvrdil vyjadril


Zaznela veľmi jasná podpora pána prezidenta pre pani Čaputovú.

V utorok 26. februára 2019 po tlačovej besede, na ktorej sa Robert Mistrík vzdal svojej kandidatúry v prospech Zuzany Čaputovej, napísal prezident Andrej Kiska status, v ktorom aj on vyjadril Čaputovej podporu. Výrok hodnotíme ako pravdivý. “ Od začiatku prezidentskej kampane som bol presvedčený, že hlasy slušného a spravodlivého Slovenska sa musia spojiť za jedným silným kandidátom, respektíve kandidátkou. Podporujem Zuzanu Čaputovú. Bude dobrou prezidentkou Slovenskej republiky, ” napísal v svojom statuse vo februári 2019 Andrej Kiska.

statuse


My sme prišli dnes doobeda s vážnym zistením, kde obstarávacie oddelenie na NATO obstaráva tzv. kampaň, ktorou má presvedčiť ľudí, ktorí sú vo veku 25-34 rokov a 55-65 rokov, to sú v podstate voliči predovšetkým ľavicových strán, ale predovšetkým strany Smer-sociálna demokracia, aby zvýšili podporu slovenskej verejnosti, čo sa týka dodávania zbraní na Ukrajinu.

Severoatlantická aliancia (NATO) začiatkom roka vypísala kampaň na infomovanie verejnosti na Slovensku o pozitívnych aspektoch pomoci Ukrajine. Jej cieľom však nie je zvýšená podpora verejnosti pre vojenskú pomoc a zároveň necieli zámerne na voličov strany Smer-SSD, tak ako samotná strana interpretuje. Výrok preto hodnotíme ako zavádzajúci.

NATO vypísalo obstarávací proces na uskutočnenie informačnej kampane na Slovensku. Jej cieľom je zvýšiť povedomie Slovákov, konkrétne vekové skupiny 25-34 a 55-65 rokov, o činnosti NATO, jeho činnosti a o tom, prečo je dôležitá podpora suverénnej a samostatnej Ukrajiny.

Kampaň nie je cielene zameraná na voličov strany Smer-SSD, ako tvrdí poslanec Blanár a ako sa domnieva samotná strana, ktorá práva tento aspekt kritizuje . Na kategórie 25-34 a 55-65 rokov cieli z dôvodu, že Slováci v týchto vekových kategóriách v prieskumoch uvádzajú najnižšiu mieru podpory pre Ukrajinu a zároveň najnižšiu poznateľnosť činnosti NATO.

Rovnako nie je predmetom kampane zvyšovať podporu slovenskej verejnosti pre vojenskú podporu Ukrajiny. Kampaň má ukázať , prečo je podpora suverénnej, samostanej a bezpečnej Ukrajiny aj v záujme Slovenska.

Výrok preto hodnotíme ako zavádzajúci. Je síce pravdou, že NATO obstaráva informačnú kampaň, poslanec Blanár však zavádza o jej cieľovej skupine aj dôvodoch, prečo vznikla.

vypísalo kritizuje ukázať


Slovensko alebo teda vláda, ministerstvo hospodárstva, ministerstvo financií, Slovenský investičný holding uzavreli viacero dohôd s bankami práve kvôli tomu, aby rozložili to riziko, aby banky vedeli poskytovať úvery aj v tejto kríze, a to riziko je rozložené, teraz ma neberte za slovo, pokiaľ si dobre spomínam 85 ku 15 alebo 80 ku 20 možno v rôznych v prípadoch je to rôzne tak, aby banky vedeli, že keby náhodou niektorý z tých úverov nebol splatený, tak vie prevziať riziko aj štát.

29. marca 2020 vláda predstavila plán ekonomických opatrení s názvom „ Prvá pomoc ”. Chce ním zmierniť sociálne a ekonomické dôsledky pandémie koronavírusu. Plán počíta s miliardou eur ako s mesačnými výdavkami na udržanie pracovných miest. Ďalších 500 miliónov má do ekonomiky ísť cez záruky bankám na poskytovanie úverov. Parlament 13. mája schválil zákon, vďaka tomu budú môcť firmy získať úvery aj napriek komplikáciám spôsobeným koronakrízou. Štát sa zaviazal, že bankám zapojeným do programu ponúkajúcim úvery poskytne záruky resp. odpustí poplatky za záruky. Záruky budú garantovať Slovak Investment Holding a Eximbanka. Pre úvery do 2 miliónov eur bude štátna záruka vo výške 90%, pri väčších úveroch to bude 80%. K 15. máju bolo do programu tzv. Antikorona záruk zapojených osem bánk, ktoré uzavreli zmluvy so Slovak Investment Holding. Tvrdenie Milana Krajniaka preto hodnotíme ako pravdivé.

predstavila
plán
Prvá pomoc
má
schválil
bude
zapojených


.. rozpočet (pre Ministerstvo zdravotníctva, pozn.) v tomto roku oproti roku 2015 je navýšený o 270 miliónov eur

Rozpočtované výdavky ministerstva zdravotníctva pre rok 2015 a pre rok 2016 a tiež rozdiel medzi rozpočtami daných rokov zobrazue nasledujúca tabuľka. Rozdiel predstavuje 262 317 276, čo sa približuje Čislákovmu tvrdeniu o 270 miliónoch. Výrok hodnotíme ako pravdivý.


A hlavne naozaj máme skúsenosť s Krajanským zákonom, ktorý sme zastavili a občania nemuseli tieto napätia prežíva.

Koho myslí I. Radičová pod pojmom „my“ je záhadou. Tak ako dole poukazuje M. Maďarič zákon o rozšírení občianstva bol v roku 2004 zastavený neúspešným referendom.


Tak v prvom rade treba povedať, že presne rovnaká, dá sa povedať, presne rovnaká účasť bola aj v prvom kole pred 5 rokmi a v druhom kole bola vyššia.

Podľa údajov Štatistického úradu, účasť v prvom kole prezidentských volieb v roku 2009 dosiahla 43,63% a v roku 2014 to bolo 43,4%. Takže účasť v rokoch 2009 a 2014 bola skutočne rovnaká, na úrovni približne 43,5% oprávnených voličov. V druhom kole volieb v roku 2009, ako správne uvádza Andrej Kiska, bola táto účasť 51, 67%, teda vyššia o 8,04%.Na základe zistených údajov hodnotíme výrok ako pravdivý.


Edo Heger s pani prezidentkou, bohužiaľ, dva týždne vedeli o tom, čo spáchal Vlčan s dotáciou, dva týždne obidvaja vedeli, pred celým Slovenskom to zamlčali.

Ministerstvo životného prostredia prisúdilo rodinnej firme ministra pôdohohospodárstva Samuela Vlčana dotácie vo výške 1,4 milióna eur. Tým teda porazila ďalších siedmich konkurentov, ktorí sa k peniazom z eurofondov nedostali. Napriek tomu, že ešte 4. mája 2023 Vlčan trval na tom, že neporušil „akékoľvek etické princípy,” už o deň neskôr sa rozhodol opustiť svoju funkciu.

Bývalý minister Ján Budaj pre denník Pravda 5. mája povedal, že o dotácii sa dozvedel už 20. apríla , teda dva týždne pred jej medializáciou. Na výsledok tendra upozornila 20. apríla aj stránka odpady-portal.sk. Eduard Heger potvrdil , že o dotácii vedel pred jej zverejnením a komunikoval o nej aj s prezidentkou Zuzanou Čaputovou. Výro preto hodnotíme ako pravdivý.

Oprava z 31. 7. 2023:

Tento výrok sme pôvodne hodnotili ako neoveriteľný, ale na základe doplnených informácií sme zmenili hodnotenie na pravdivý.

prisúdilo
20. apríla
upozornila
potvrdil


Pán Fico nikdy nepovedal, nepoprel to, čo mi povedal medzi štyrmi očami.

R. Fico minimálne na tlačovej besede zo 7.9. 2010 povedal, že nikdy nedal povolenie ani stanovisko, či sa zúčastní alebo nezúčastní referenda. To by sa malo vzťahovať aj na údajný rozhovor medzi 4 očami. Ak tvrdí, že nedal stanovisko ku svojej účasti, môžme to považovať za popretie Sulíkovho tvrdenia.

besede


Zatiaľ sa ešte žiadne dlhopisy nevykúpili, zatiaľ len rastú dlhy štátov ... (hovorí o vykupovaní štátnych dlhopisov Európskou centrálnou bankou cez program OMT, pozn.)

Výrok hodnotíme ako pravdivý, pretože podľa dostupných údajov, ECB zatiaľ v rámci programu OMT nevykupovala dlhopisy a je tiež pravda, že dlhy štátov Eurozóny z dlhodobého hľadiska rastú. Podľa článkov MarketWatch , Reuters , BNY Mellon " plán OMT nebol nikdy použitý" (vlastný preklad, pozn.), čo znamená, že skutočne zatiaľ neboli žiadne dlhopisy v rámci programu OMT (Outright monetary transactions - Priame monetárne transakcie) vykúpené. Nasledujúci graf zobrazuje vývoj verejného dlhu v krajinách Eurozóny a Európskej Únie. Z grafu je vidieť jasný rastúci trend vo výške verejného dlhu pre krajiny Eurozóny, nakoľko v programe OMT boli zaangažované len krajiny Eurozóny. V treťom štvrťroku 2013 je vidno mierny pokles, avšak z dlhšieho hľadiska je tam stúpajúca tendencia. Dátum zverejnenia analýzy: 26.02.2014 Naspäť Nahlásiť chybu

MarketWatch
Reuters
BNY Mellon


Povedal to najnovšie prezident Českej republiky. Povedal, že je za vyslanie českých vojakov na Ukrajinu.

Český prezident Petr Pavel vo svojich výrokoch odmieta vysielanie bojových jednotiek na boj proti Rusku, pretože by sa tým porušilo medzinárodné právo. Hovorí však o rôznych formách nebojovej asistencie, ktoré pomôžu ukrajinskej armáde zotrvať v boji, preto hodnotíme výrok ako zavádzajúci.

Štefan Harabin v diskusii navodzoval dojem, že český prezident Petr Pavel súhlasí s vysielaním českých vojakov do boja na Ukrajinu.

Francúzsky prezident Emmanuel Macron 26. februára na Konferencii na podporu Ukrajiny v Paríži vyzval spojencov na posilnenie západnej pomoci. Okrem iného otvoril aj otázku pôsobenia západných vojsk na Ukrajine, čím vyvolal rozruch a odpor u viacerých európskych lídrov. Objasnil, že v tejto veci neexistuje „žiadny konsenzus“, jeho slová boli v ostrom kontraste so západoeurópskou „červenou čiarou“ vojenskej pomoci Ukrajine.

S cieľom posilniť strategické partnerstvo Macron 5. marca navštívil Prahu, kde sa v rámci programu zúčastnil rokovaní s českým prezidentom Petrom Pavlom. Témou rozhovorov bola okrem iného aj invázia na Ukrajine, vzhľadom k tomu, že Česká republika nedávno úspešne iniciovala zber finančných prostriedkov na nákup munície z tretích krajín pre Ukrajinu.

Po návšteve pražského hradu sa lídri na tlačovej konferencii zhodli, že jedinou cestou ako nepodľahnúť Rusku je ďalej podporovať Ukrajinu. To sa týka aj hľadania nových foriem pomoci pre ukrajinskú armádu.

Pri výstupe prezidentov zaznela zo strany Českej televízie otázka, či je možné hovoriť o vyslaní technických práporov alebo spravodajských služieb na územie Ukrajiny ( 15:04 ). Vo svojej odpovedi zaujal prezident Pavel jasné stanovisko. Nehovorí o vyslaní bojových jednotiek na Ukrajinu, „pretože tým by mohlo naozaj dôjsť k prekročeniu pomyselnej červenej čiary,“ ale o určitých formách asistencie. Ako príklad uvádza trénovanie ukrajinských vojakov. Konštatuje, že Ukrajina je stále suverénny štát, na ktorom aj keby fungovala nejaká výcviková misia, neporuší sa tým žiadne medzinárodné pravidlo ( 15:50 ).

Na konci svojho vyjadrenia uviedol, že „je len na nás, akú formu asistencie zvolíme, ak ostaneme v rámci limitu nebojového angažmá.“ Je však dôležité, „aby sme zvážili všetky dostupné možnosti a venovali sa im, nie a priori odmietali akúkoľvek prítomnosť“ ( 16:35 ).

Svoj postoj zopakoval aj v rozhovore pre portál Aktuálně.cz. Prezident Pavel by súhlasil s vyslaním českých vojakov na Ukrajinu, kde by príslušníci pomáhali zaúčať ukrajinských vojakov, ale nepodieľali by sa priamo na bojoch proti agresorovi. Pavel by súhlasil s takouto iniciatívou, ak by sa konala pod záštitou NATO ( 24:13 ).

vyzval

otázku

Macron 5. marca navštívil

zber

tlačovej konferencii

zopakoval


Ja sa chcem spýtať pán minister v čom je napríklad národnoštátny záujem, pokiaľ ide o privatizáciu teplárne, teplárne sú predsa strategické podniky, ktoré sú všetky v ziskoch a my sme garantovali, keďže to boli 100 % akciové štátne spoločnosti, že tieto akciové spoločnosti nielen že zarábali peniaze, ale nezvyšovali cenu tepla.

Výročné správy - Tepláreň Košice, a. s . 2009 (.pdf) - zisk 693 560 eur 2008 (.pdf) - zisk 1 894 000 korún 2007 (.pdf) - zisk 123 647 000 korún 2006 (.pdf) - zisk 202 240 000 korún Výročné správy – Bratislavská teplárenská, a. s. 2009 (.pdf) - zisk 2 678 000 eur 2008 (.pdf) - zisk 519 800 000 korún 2007 (.pdf) - zisk 107 900 000 korún 2006 (.pdf) - zisk 78 200 000 korún Výročné správy - Žilinská teplárenská, a. s. 2009 (.pdf) - 2008 (.pdf) - 2007 (.pdf) - 2006 (.pdf) - Výročné správy - Martinská teplárenská, a. s. 2009 (.pdf) - zisk 754 820 eur 2008 (.pdf) - zisk 70 943 000 korún 2007 (.pdf) - zisk 80 799 000 korún 2006 (.pdf) – zisk 20 154 000 korún Výročné správy - Trnavská teplárenská, a. s. 2009 (.pdf) - zisk 623 114 eur 2008 (.pdf) - zisk 52 109 000 korún 2007 (.pdf) - zisk 19 726 000 korún 2006 (.pdf) - zisk Výročné správy - Zvolenská teplárenská, a. s. 2009 (.pdf) - zisk 265 066 eur 2008 (.pdf) - zisk 848 545 korún 2007 (.pdf) - 2006 (.pdf) - Výročné správy niektorých teplární nebolo z technických príčin možné otvoriť, avšak vzhľadom na trend ostatných teplární a absenciu akejkoľvek mediálnej zmienky o strate teplární, je možne predpokladať, že rovnako netvorili stratu.


Správne konanie, žiadateľ, ktorý sa prihlásil v konkrétnom mesiaci do evidencie nezamestnaných, úrad práce mal mesiac na to, aby posúdil zákonnosť jeho nároku. My sme to zmenili tým, lebo obyčajne tí, ktorí sa prihlásia,z 99 ak spĺňajú podmienky, že ich evidujeme hneď.

1. mája 2013 bola účinná novela zákona o službách zamestnanosti č. 5/2004 .

implementovala


Od spomínaného incidentu Igor Matovič vo svojich vyjadreniach používa oslovenie Dáma Anna .

svojich vyjadreniach
Dáma Anna


Máme výpadok (v rozpočte pozn.) v najlepšom 600 miliónov eur.

Peter Kažimír pravdepodobne použil ako zdroj rozhovor s Jurajom Valachym, analytikom Tatra banky, uverejnený na portáli aktuality.sk dňa 9. októbra 2011 (samotnú analýzu sa nám bohužiaľ nájsť nepodarilo). Analytický tím Tatra banky prognózuje rast slovenskej ekonomiky v budúcom roku len vo výške 1% ( o 2,4% menej než rast, s ktorým počítal návrh štátneho rozpočtu ). Podľa Juraja Valachyho by takýto rast v porovnaní s rastom, s ktorým počítalo ministerstvo financií, znamenal v štátnom rozpočte výpadok vo výške zhruba 600 miliónov eur. Hlavným dôvodom prečo Tatra banka odhaduje nižší rast ako iné inštitúcie je predpoklad, že dôjde k riadenému bankrotu Grécka.

aktuality.sk dňa 9. októbra 2011

Komentár IFP MF

SITA z dňa 4. novembra 2011


Nie predarmo bol minister obrany (Ukrajiny, pozn.) napr. odvolaný, pretože tam bola, sa prevalila veľká korupčná aféra pri dodávaní len potravín napr. na front.

Bývalý minister obrany Oleksii Reznikov 4. septembra 2023 odstúpil z funkcie na výzvu prezidenta Ukrajiny Volodymyra Zelenského. Dôvodom je niekoľko korupčných káuz, z ktorých najnovšia sa týkala zabezpečenia vojenských búnd. V januári 2023 odstúpil zástupca ministra obrany za nákup potravín pre armádu za nadhodnotené ceny.

Ukrajinský úrad boja proti korupcii dlhodobo sledoval možné protiprávne konanie ministerstva obrany pri obstarávaní potravín pre armádu, čo bola jedna z korupčných káuz , kvôli ktorej sa prezident Volodymyr Zelensky chystal odvolať ministra obrany Oleksia Reznikova.

Predtým, než k tomu mohlo dôjsť, oznámil Reznikov na sociálnej sieti X , predtým známej ako Twitter, že podal rezignačný list.

V januári 2023 Zelenský odvolal alebo vyzval k odstúpeniu námestníka ministra obrany Vyacheslava Shapovalova, zástupcu generálneho prokurátora, zástupcov ministrov regionálneho rozvoja a ministra sociálnej politiky, spolu s viacerými úradníkmi. Dôvodom bol škandál s nadhodnotenými cenami potravín pre armádu. BBC píše, že Reznikov bol už vtedy blízko odvolaniu.

odstúpil
Ukrajinský
,
oznámil Reznikov na sociálnej sieti X
odvolal
Dôvodom
BBC


Pôvodne sa hovorilo o útoku 15. 2., avšak keď sa ohlásila návšteva kancelára Olafa Scholza Moskve, tak sa tento dátum presunul na 16. 2.

Cesta nemeckého kancelára Scholza do Moskvy bola ohlásená už začiatkom februára 2022. Spojitosť, ktorú Kmec vytvára medzi jeho príchodom do Moskvy 15. februára a medializovanými dátumami začiatku invázie Ruska na Ukrajinu, ktoré sa zverejnili až neskôr, je nepravdivá.

V prípade obidvoch dátumov ide o domnienky založené na vyjadreniach USA. Bezpečnostný poradca Bieleho domu, Jake Sullivan, 13. februára uviedol , že ruská invázia sa „môže začať kedykoľvek v najbližšom období,“ vrátane týždňa od 14. do 20. februára 2022. Bezpečnostný poradca však zdôraznil , že nie je možné určiť presný deň útoku. On aj hovorca Pentagonu odmietli potvrdiť, že Rusko zaútočí 16. februára. Upozornili tiež, že tieto odhady prichádzajú z rôznych zdrojov, nielen CIA. Nie je teda pravdou, že by sa jasne hovorilo len o vyššie spomínaných dátumoch.

Správu o možnosti ruského útoku v utorok, 15. februára, prinieslo spravodajstvo Bloomberg a to 11. februára, odvolávajúc sa na nemenovaný zdroj. Túto informáciu prinieslo aj izraelské spravodajstvo Haaretz , ktoré sa odvolávalo na slová izraelského ministra zahraničných vecí, podľa ktorého USA varovalo Izrael, že Ruská invázia môže „začať už v utorok“.

Medzi diplomatmi, novinármi a zdrojmi z tajných služieb sa hovorilo o možnom začiatku invázie v stredu, Túto informáciu prinieslo viacero zdrojov. Nemecký Spiegel informoval , že podľa zachytených detailných plánov by sa 16. februára mala začať rozsiahla ruská ofenzíva. Politico sa odvolalo na „viacero amerických predstaviteľov“, ktorý údajne tvrdili, že ruská invázia začne 16. februára.

Informácia o ceste nemeckého kancelára Olafa Scholza do Moskvy bola očakávaná a vopred avizovaná už 4. februára a uskutočnila sa 15. februára. Oznámená bola ešte skôr, ako sa objavili správy o možnom dátume útoku, preto zmenu v informáciach nie je možné pripisovať ceste Olafa Scholza do Moskvy.

uviedol
zdôraznil
Upozornili
Bloomberg
Haaretz
hovorilo
Nemecký Spiegel informoval
Politico
očakávaná
avizovaná
uskutočnila


...oni (prisťahovalci zo strednej a východnej Európy, pozn.) totižto po vystúpení Veľkej Británie budú v pozícii občanov tretích krajín...

Status občanov EÚ v Británii po vystúpení Británie z EÚ ostáva nejasný , keďže postup voči imigrantom bude závisieť na podmienkach, ktoré prinesú vyjednávania predchádzajúcemu samotnému odchodu Spojeného kráľovstva z EÚ. Momentálne teda ešte nie je isté, aký bude postup. Predpokladá sa však, že budú vyjednané ústupky tak, aby pracujúci imigranti mohli v krajine ostať. Výrok preto hodnotíme ako zavádzajúci. Momentálne upravuje pohyb osôb v rámci EÚ nariadenie 2004/38/EC , ktorý v článku 7 ustanovuje: "1. All Union citizens shall have the right of residence on the territory of another Member State for a period of longer than three months if they: (a) are workers or self-employed persons in the host Member State; or (b) have sufficient resources for themselves and their family members not to become a burden on the social assistance system of the host Member State during their period of residence and have comprehensive sickness insurance cover in the host Member State, ... " Nariadenie teda momentálne zabezpečuje zotrvanie na území hosťujúcej členskej krajiny, ak je imigrant zamestnaný a nezaťažuje sociálny systém. Podporovatelia Brexitu v kampani navrhovali zavedenie Austrálskeho modelu " point-based system ", ktorý sa od roku 2008 uplatňoval v Británii pre žiadateľov z tretích krajín. Základom bodového systému je získanie 70 bodov na základe niekoľkých kritérií, ako napríklad získanie zamestnania v kritickom obore, alebo jazykové schopnosti. Holandský premiér Mark Rutte sa vyjadril proti zavedeniu, pričom upozornil, že Únia by mohla zareagovať zavedením takéhoto systému v EÚ: ,, And, secondly, it would be unavoidable, inevitable, for us and for many others in Europe to follow the same proposals, to implement a points-system also in the rest of the European Union. " Dátum zverejnenia analýzy: 27.06.2016 Naspäť Nahlásiť chybu

ostáva nejasný
nariadenie 2004/38/EC
point-based system
vyjadril


Ústav pamäti národa plní úlohy, ktoré mu vyplývajú zo zákona o Ústave pamäti národa. Zákon je 553/2002 a kde nám NR SR prikazuje skúmať obdobie neslobody od roku 39 až do roku 89. Tou základnou úlohou je vlastne dokumenty po bývalej štátnej bezpečnosti alebo dokumenty po bezpečnostných zložkách evidovať, sprístupňovať, zverejňovať verejnosti a zase s tým jedným a tým istým cieľom, aby sa o týchto veciach rozprávalo, tak v jednoduchosti povedané.

Zákon o pamäti národa za úlohy ÚPN považuje evidovanie, sprístupňovanie, zverejňovanie, zhromažďovania a spracovanie dokumentov o obdobia 1939-1989. Úlohou ÚPN je aj vydávanie a šírenie publikácií, usporiadavanie seminárov, výstav, konferencií a diskusných fór. Ondrej Krajňák správne zhrnul úlohy a ciele ÚPN. Zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení ústavu pamäti národa a o doplnení niektorých zákonov (zákon o pamäti národa), uvádza úlohy nasledovne: "§ 8 Úlohy ústavu (1) Úlohy zverené ústavu štátom sú najmä: a) vykonávať úplné a nestranné hodnotenie doby neslobody, hlavne analyzovať príčiny a spôsob straty slobody, prejavy fašistického a komunistického režimu a ich ideológií, účasť domácich a zahraničných osôb na nich, b) sprístupňovať prenasledovaným osobám dokumenty o ich prenasledovaní, c) zverejňovať údaje o vykonávateľoch tohto prenasledovania a ich činnosti, d) dávať podnety na trestné stíhanie zločinov a trestných činov podľa § 1; spolupracuje pritom s Generálnou prokuratúrou Slovenskej republiky, e) poskytovať potrebné informácie orgánom verejnej moci, f) systematicky zhromažďovať a odborne dokumentačne spracovávať všetky druhy informácií, dokladov a dokumentov vzťahujúcich sa na dobu neslobody, g) spolupracovať s obdobnými inštitúciami v Slovenskej republike aj mimo nej, hlavne s archívmi, múzeami, knižnicami, pamätníkmi odboja, pamätníkmi koncentračných a pracovných táborov, poskytovať im informácie, bádateľské možnosti a metodickú pomoc a propagovať ich činnosť, h) poskytovať verejnosti výsledky svojej činnosti, hlavne zverejňovať a sprístupňovať informácie a iné doklady o dobe neslobody 1939 - 1989 a o činoch a osudoch jednotlivcov, vydávať a šíriť publikácie, poriadať výstavy, semináre, odborné konferencie, diskusné fóra, i) propagovať myšlienky slobody a obrany demokracie pred režimami podobnými nacizmu a komunizmu, j) rozhodovať o priznaní postavenia účastníka protikomunistického odboja, k) rozhodovať o priznaní postavenia veterána protikomunistického odboja, veterána protikomunistického odboja in memoriam a vydávať preukaz veterána protikomunistického odboja a preukaz veterána protikomunistického odboja in memoriam." Predmet zákona okrem zriadenia ÚPN aj časové obdobie (tzv. rozhodné obdobie), ktorým sa ÚPN zaoberá. "§ 1 Predmet zákona Tento zákon upravuje a) zriadenie Ústavu pamäti národa, b) evidovanie, zhromažďovanie, sprístupňovanie, zverejňovanie, správu a využívanie dokumentov bezpečnostných orgánov Nemeckej tretej ríše a Zväzu sovietskych socialistických republík a tiež bezpečnostných orgánov štátu, ktoré boli vytvorené a zhromaždené v období od 18. apríla 1939 do 31. decembra 1989 (ďalej len „rozhodné obdobie") a ktoré sa týkali zločinov spáchaných na osobách národnosti slovenskej alebo slovenských občanoch iných národností..." Dátum zverejnenia analýzy: 14.02.2013 Naspäť Nahlásiť chybu

Zákon
č. 553/2002


Myslím si, že ak si zoberieme spôsob realizácie previerok, ide o mechanizmus, ktorý prišiel k nám v súvislosti so vstupom do Severoatlantickej aliancie. Je to mechanizmus, ktorý funguje automaticky.

Je pravdou, že NBÚ plní úlohy vyplývajúce z členstva v NATO, pričom zabezpečuje ochranu utajovaných skutočností, kam partia aj bezpečnostné previerky. Ide o systém, ktorý funguje automaticky - tí čo potrebujú previerku ju musia podstúpiť. Domovská stránka Národného bezpečnostného úradu SR uvádza, že úrad ' ako národná bezpečnostná autorita plní úlohy vyplývajúce z členstva Slovenskej republiky v Organizácii Severoatlantickej zmluvy (NATO) a Európskej únii (EÚ), zabezpečuje ochranu zahraničných utajovaných skutočností postúpených Slovenskej republike v súlade s medzinárodnými zmluvami a zároveň spolupracuje s národnými bezpečnostnými úradmi iných štátov a bezpečnostnými úradmi medzinárodných organizácií .' Bezpečnostné procedúry NATO sa píše v 10.kapitola (hlavne časť C) Príručky medzinárodných bezpečnostných programov ( International Programs Security HANDBOOK ) vydaný Americkou asociáciou vedcov . Dátum zverejnenia analýzy: 03.02.2014 Naspäť Nahlásiť chybu

Domovská stránka

Americkou asociáciou vedcov


...my sme mali na prípravu rozpočtu necelých päť týždňov...

K Radičovej piatim týždňom sme sa dopočítať nevedeli, aj preto, že na stránkach ministerstva financií nie sú zverejnené východiská rozpočtu pre budúci rok.

na stránkach ministerstva financií


My sme deklarovali pán minister úplne jasne, že budeme hlasovať, ak, ak relevantné orgány komisie AMF povedia, že Gréci plnia podmienky.

Smer deklaroval , že podporí pôžičku pre Grécko, ak Európska komisia potvrdí, že si táto krajina plní svoje záväzky stanovené medzinárodnými inštitúciami v ozdravnom pláne. Oficiálna správa hodnotiacej misie EÚ a Medzinárodného menového fondu však mala byť známa až začiatkom septembra, preto chceli opoziční poslanci tému finančnej pomoci presunúť až na septembrovú schôdzu parlamentu. "Ak sa preukáže, že Grécko si plní veľmi prísnu domácu úlohu, mala by byť táto pomoc poskytnutá," povedal Fico.

deklaroval


Na základe dostupných zisťovaní o aktivite poslancov v NR SR (z roku 2013) možno potvrdiť, že klub OĽaNO je najaktívnejší. Podľa HNonline.sk možno poslanecký klub OĽaNO , vďaka aktivite svojich členov, považovať za jeden z najaktívnejších. Poslanci OĽaNO dominovali v každej z kategórii (pozmeňujúce návrhy, poslanecká iniciatíva). V prípade kategórie interpelácie bol najaktívnejší M. Beblavý (nezaradený), na 2. až 4. mieste nasledovali poslanci OĽaNO (Huba, Juriniová, Mičovský). Najaktívnejším klubom bol klub OĽaNO. Iná, podobná analýza sa objavila na portály Aktuality.SK. Poslanecký klub OĽaNO bol vyhodnotený ako najaktívnejší zo všetkých klubov. Aktuality.SK , 6. januára 2014: "Pod najväčší počet poslaneckých návrhov zákonov z dielne OĽaNO sa v roku 2013 podpísal Miroslav Kadúc. Jeho meno figuruje až na 23 návrhoch zákonov. Aktívny v predkladaní zákonov bol aj poslanec Martin Fecko, či Igor Matovič. Podpisy oboch sú zhodne za 21 poslaneckými návrhmi. ... Vo všeobecnosti sú to práve poslanci OĽaNO, ktorí predložili v roku 2013 v priemere najviac poslaneckých návrhov na jedného poslanca ." Internetová stránka DoTankoch.sk poskytuje prehľad údajov z júla 2013 o aktivite poslancov NRSR. V kategórii najviac rozprávajú je v top 10 až šesť poslancov OĽaNO. V kategórii najviac predkladajú zákony sú v top 5 až štyria poslanci OĽaNO. V kategórii najviac pripomienkujú zákony sú v top 10 až štyria poslanci OĽaNO. Vo všetkých kategória boli na prvom mieste poslanci OĽaNO a ich zastúpenie poslaneckého klubu bolo najvýraznejšie. Dátum zverejnenia analýzy: 18.05.2014 Naspäť Nahlásiť chybu

HNonline.sk

OĽaNO

Aktuality.SK

DoTankoch.sk


Ja ako bývalý novinár samozrejme beriem to, že každý má názor...

Gyula Bárdos v životopise uvádza, že pracoval v rokoch 1983 až 1992 ako redaktor v rôznych maďarských periodikách. (Napríklad) V rokoch 1983 až 1989 pracoval ako redaktor/novinár pre Vydavateľstvo Príroda a v rokoch 1989-1992 ako zástupca šéfredaktora v Redakcii Szabad Újság , ktorý publikuje články z prostredia školstva, kultúry, podnikania, hospodárstva či medzinárodných vzťahov. Výrok hodnotíme ako pravdivý.

Gyula Bárdos
pracoval
Szabad Újság


Je tu pani Piussi, ktorá je stíhaná, tak musím povedať, že ona stíhaná nie je ako osoba.

Film Zuzany Piussi „Nemoc tretej moci“ obsahuje rozhovor s členkou Súdnej rady SR a vtedajšou predsedníčkou Okresného súdu Bratislava I sudkyňou Helenou Kožíkovou, ktorý sa týka známej a medializovanej kauzy zosnulej sudkyne Laukovej. Sudkyňa Kožíková sa na filmovom zázname rozpráva s dcérou zosnulej sudkyne Laukovej, ktorá jej kladie otázky týkajúce sa vyjadrení sudkyne Kožíkovej na adresu sudkyne Laukovej pred jej smrťou. Sudkyňa Kožíková má na filmovom zázname cez oči čierny pruh. Po odvysielaní tohto filmu v televízii podala sudkyňa Kožíková žalobu na RTVS za poškodenie dobrej povesti a údajne podala aj trestné oznámenie n a základe § 377 Trestného zákona Porušenie dôvernosti ústneho prejavu a iného prejavu osobnej povahy. SITA, 16.11.2012: Po odvysielaní tohto filmu v televízii podala sudkyňa Kožíková žalobu na RTVS za poškodenie dobrej povesti a 23. júla trestné oznámenie, na základe čoho polícia začala spomínané trestné stíhanie vo veci prečinu porušenia dôvernosti ústneho prejavu. Nedá sa presne overiť, či je trestné stíhanie vedené proti neznámej osobe alebo či je vedené priamo proti Z. Piussi. Na to by bolo potrebné zverejniť presné znenie stíhania. Dátum zverejnenia analýzy: 19.11.2012 Naspäť Nahlásiť chybu

Film SITA,


Világi spolupracuje ako šéf Slovnaftu, pretože odvádza tantiemy a dividendy Maďarom. A je tam absolútna komunikácia a ja dneska hovorím, že aj to je jeden z dôvodov najdrahšieho benzínu v Európe, aký máme.

Slovensko je v rebríčku krajín EÚ podľa cien benzínu na 16. mieste . (7 krajín má ceny benzínu vyššie).

16. mieste

natankuj.sk

spotrebné dane


Rovnako tak platinové sitká naozaj neboli (odhalené pozn.) na základe zverejňovania zmlúv , ale na základe pochybnej reakcie na elektronickú aukciu.

Kauza platinové sitká bola odhalená na základe nevýhodného predaja platinových sitiek v elektronickej aukci i. Podozrivý predaj platinových sitiek odhalil redaktor TV Markíza Ján Maloch. Denník SME uvádza popis aukcie: Elektronická aukcia trvala 20 minút. Do aukcie sa zapojili firmy Euro Invest Limited, Energypower a Hudobov Heneken. Ani jedna nemá v obchodnom registri zapísané podnikanie s drahými kovmi. O predaji platiny nevedeli firmy , ktoré by za ňu zrejme ponúkli vyššiu sumu. TV Markíza totiž oslovila päť firiem, ktoré sa zaoberajú výkupom kovov vrátane tej najväčšej na Slovensku. Žiadna z nich o predaji platiny nevedela. Priebeh aukcie (prihadzovanie) bol nasledovný:

aukci
SME
nevedeli firmy
Priebeh aukcie
Michal Hudoba


Na hraničnom priechode v Komárne BMW X6, čo je veľmi zaujímavé vozidlo, bol za volantom Iračan s britským pasom, s tromi teda naozaj super vyšportovanými a niekoľkými tisíckami eur vydotovanými mladými mužmi, ktorí okamžite tvrdili, že sú sýrski utečenci.

Jediná momentálne dostupná správa o utečencoch zachytených na hraničnom priechode pri Komárne sa viaže na dodávku zadržanú 31. augusta 2015, ktorá prevážala 20 osôb sýrskeho pôvodu. Výrok je preto neoveriteľný. Podľa dostupných informácií bola v dodávke medzi 20 sýrskymi utečencami aj jedna žena. Vodičom bol občan Veľkej Británie iráckeho pôvodu. Pár dní predtým boli taktiež zadržané ďalšie tri dodávky. V sobotu 29.8. auto s 30 migrantmi a v nedeľu v Žilinskom okrese auto s 29 migrantmi. V ten istý deň, 31.8., bola zadržaná ešte jedna dodávka s 26 migrantmi na hraničnom priechode v Čunove. Nakoľko o BMW X6 ani o žiadnom inom osobnom aute prevážajúcom utečencov zo Sýrie sme v médiách zmienku nenašli, no nemožno podobný incident na vylúčiť, daný výrok hodnotíme ako neoveriteľný. Dátum zverejnenia analýzy: 14.09.2015 Naspäť Nahlásiť chybu

20 sýrskymi


My sme hlasovali. Viete čo, to takto pravda nie je. Práve že napríklad návrh pána vtedajšieho predsedu Národnej rady pána Pašku ani vlastní Smeráci nepodporili. To znamená, my sme podporili.

Ten návrh, o ktorom hovoril Pavol Paška, vtedajšia SMK nepodporila - vo všetkých prípadoch sa zdržali hlasovania. Naopak, SMER za jeho podporu aktívne hlasoval.

vo všetkých prípadoch


Dnes sa ten projekt (električka do Petržalky) obstaral, naprojektoval a realizuje sa. (...) Termín to má 30. 10. 2015.

Oficiálny termín ukončenia prvej etapy je v súčasnej dobe skutočne naplánovaný na 30. októbra 2015, ako sa uvádza napríklad portál IMHD . V súčasnej dobe už prebieha výstavba.

IMHD
prebiehajúcej výstavbe
výberu zhotoviteľa


...riešili sme ekonomiku, kde z mínus vysokého mínusu sme prešli do aktív, mali ste v Národnej banke aktív 10 miliárd dolárov, kým my sme tam mali pár miliónov, mali ste hotovosť v plusoch 34 miliárd, ktoré boli vedené na oprávkach.

Neoveriteľné je Mečiarovo tvrdenie o počítaní dlhov a malej privatizácii. Nevieme, o čom hovorí.


...lebo oni nasľubovali 120 rýchlych, napríklad SaS 120 rýchlych opatrení, ktorí sú schopní rýchlo urobiť, neurobili ani jedno, hovoria, že máme štyri roky zrazu a toto je presne toho dôkaz.

SaS malo volebný program "120+ dobrých nápadov pre lepší život na Slovensku". Ako sa píše v samotnom sprievodnom texte: " Závisí od Vás, našich voličov, koľko z našich návrhov sa nám podarí presadiť. Čím lepší volebný výsledok docielime, tým viac budeme môcť presadiť." Pri posudzovaní implementácie nápadov teda treba brať do úvahy, koľko z volebného programu sa dostalo aj do programového vyhlásenia vlády. Čiastočné (a subjektívne) hodnotenie po polroku pôsobenia ponúka SaS tu .

volebný program
tu


Je dôležité mať na čele generálnej prokuratúry generálneho prokurátora aj keď opäť zákon na túto situáciu pamätá a už to je isté posolstvo, ak zákon pamätá na to, že tu generálny prokurátor nemusí byť zvolený v čase, keď tomu predchádzajúcemu uplynie funkčné obdobie, tak zákon pred počíta, predpokladá tú možnosť, že sa to Národnej rade nepodarí,

Zákon č. 350/1996 Z. z. o rokovacom poriadku NR SR pripúšťa možnosť nezvolenia GP na prvý a ani druhý krát. Stanovuje toto: "ŠESTNÁSTA ČASŤ NÁVRHY NA VYMENOVANIE A ODVOLANIEGENERÁLNEHO PROKURÁTORA § 123 (1) Návrhy na vymenovanie generálneho prokurátora podávajú poslanci predsedovi národnej rady písomne a odôvodnené v termíne, ktorý určí predseda národnej rady; predseda národnej rady pridelí návrhy na prerokovanie ústavnoprávnemu výboru. Súčasťou návrhu na vymenovanie je životopis a súhlas navrhovaného s kandidatúrou. Ústavnoprávny výbor predloží návrh so svojím stanoviskom predsedovi národnej rady, ktorý ho so stanoviskom ústavnoprávneho výboru navrhne na program najbližšej schôdze národnej rady. (2) Kandidáta na vymenovanie generálneho prokurátora navrhuje prezidentovi republiky národná rada. (3) Navrhnutý je kandidát, ktorý získal vo voľbách v tajnom hlasovaní nadpolovičnú väčšinu hlasov prítomných poslancov. (4) Ak kandidát nebol zvolený (odsek 3), vykoná sa opakovaná voľba. (5) Na opakovanej voľbe sa zúčastnia dvaja navrhovaní, ktorí získali najväčší počet hlasov. V prípade rovnosti počtu hlasov sa na opakovanej voľbe zúčastnia všetci navrhovaní, ktorí tento počet získali. (6) Ak kandidát na vymenovanie generálneho prokurátora nebol zvolený, vykonajú sa nové voľby. § 125 Podrobnosti o podávaní návrhov na vymenovanie a odvolanie generálneho prokurátora upraví volebný poriadok, ktorý schváli národná rada."

Zákon č. 350/1996 Z. z.


Dnes požičiavame si, keď si požičiavame peniaze, tak platíme naspäť menej ako sme si ich požičali.

Slovensko si požičalo peniaze za zápornú úrokovú sadzbu. Pri predávaní dlhopisov so záporným výnosom štát vráti menej, ako si požičal. Výrok hodnotíme ako pravdivý.

Demagog.SK

skonštatoval


Keď bol premiér u ministra Počiatka, to bolo posledné zhodnotení myslím ministerstiev, tak tam odkázali, že na 4 roky chcú preinvestovať 8 miliard. Je to neskutočné číslo. Na diaľnice, železnice, na teda dopravnú infraštruktúru. Je nereálne. Vtedy som povedal, že je nereálne a dnes po roku, 13 mesiacov sa dá zhodnotiť už formálne, koľko sa stihlo, ministerstvo dopravy investovalo štvrť miliardy, necelú.

Je pravdou, že R. Fico a J. Počiatek vyhlásili, že majú v pláne investovať do apríla 2016 až 8 mld. eur. Je tiež pravdou, že za celé obdobie druhej vlády R. Fica vyčerpala zatiaľ vláda menej ako štvrť miliardy eur v OP Doprava. Nenašli sme síce vyjadrenie Jána Figeľa, v ktorom by explicitne hovoril, že považuje tieto čísla za nereálne, avšak význam jeho komentáru vyznieva v podobnom duchu a výrok preto hodnotíme ako pravdivý. SITA (14.2.2013): " Premiér Robert Fico po rokovaní so šéfom rezortu dopravy Jánom Počiatkom informoval, že do rozvoja cestnej a železničnej infraštruktúry na Slovensku sa do apríla 2016 investuje 8 mld. € . Dopravnú infraštruktúru považuje za dôležitú pre podporu hospodárskeho rastu. Počas funkčného obdobia terajšej vlády by malo byť podľa premiéra ukončených okolo 140 km diaľnic a rýchlostných ciest, rozostavaných 310 kilometrov a pripravených na výstavbu ďalších dvesto kilometrov. Začať sa má aj s modernizáciou a opravou vyše 1 000 km ciest I. triedy. " Ján Figeľ sa po danom tvrdení skutočne vyjadril, že výsledky ministerstva dopravy " skôr hovoria kriticky o stave vecí a o maľovaní analýz a plánov do budúcnosti“. „Za rok činností sú dôležité už výsledky, nielen zámery a už vôbec nie predchádzajúce sľuby. Ak by boli výsledky, tak sa nimi určite Robert Fico a Ján Počiatek pochvália, “ povedal po rokovaní premiéra a ministra dopravy na brífingu Figeľ. Čerpanie OP Doprava ku koncu marca 2012 (posledného mesiaca vlády I. Radičovej) bolo na úrovni 27,29% . Čo predstavuje sumu približne 0,875 mld. eur. Na konci mája roku 2013 bolo aktuálne čerpanie eurofondov v programovom období 2007 - 2013 na úrovni 33,44%. Čo predstavuje sumu približne 1 ,057 mld. eur. Suma, ktorú vyčerlala len druhá vláda R. Fica (rozdiel koniec mája 2013 a koniec marca 2012) je približne 181 mil. eur, čo je menej ako štvrť miliardy eur. Dátum zverejnenia analýzy: 24.06.2013 Naspäť Nahlásiť chybu

SITA
Ján Figeľ
marca
mája


Štatistika Europolu napríklad hovorí, že každý rok je v Európskej únii zatknutých niekoľko stoviek ľudí podozrivých z terorizmu.

Podľa poslednej výročnej správy (.pdf, s. 8) agentúry Europol bolo v roku 2014 za podozrenie z aktivít spojených s terorizmom zatknutých 774 osôb, z toho najväčšia časť (395 osôb) za nábožensky motivovaný terorizmus. V roku 2013 to bolo 535 osôb celkovo a 216 za nábožensky motivovaný terorizmus. Ďalšími častými motívmi je ľavicový a pravicový extrémizmus a separatizmus. Podľa správy z roku 2013 (.pdf, s. 9) bol v roku 2012 počet zatknutí 537, v roku 2011 došlo k 484 zatknutiam a v roku 2010 k 611. V posledných rokoch sa tak skutočne dá hovoriť o stovkách zatknutí z dôvodu podozrenia z terorizmom spojených aktivít, výrok preto hodnotíme ako pravdivý.

výročnej správy
správy


Ja vám poviem príklad iný. Keď nastala tá kríza na Ukrajine, ten vojnový konflikt, tak prišli migranti z Ukrajiny a zoberte si, že sme im otvorili náruč.

Po začatí ruskej invázie na Ukrajinu vo februári 2022 bol umožnený všetkým osobám utekajúcim pred vojnovým konfliktom krátkodobý pobyt do 90 dní, pričom existovala možnosť požiadať o medzinárodnú ochranu či dočasné útočisko. Individuálne posúdenie umožnilo vstup aj tým, ktorí nemali platné cestovné doklady.

Vtedajší premiér Eduard Heger sa k situácii vyjadril nasledovne : ,,Slovensko je solidárne s Ukrajinou a sme lojálny sused. Bezpečnosť a prosperita Ukrajiny sú aj naším záujmom.’’

Bezprostredne po začiatku konfliktu sa k pomoci Ukrajine vyjadril kladne aj predseda Smeru-SD, Robert Fico: ,,Obeťou sú bežní občania Ukrajiny. Títo ľudia si zaslúžia humanitárnu podporu a pomoc vrátane našich slovenských kapacít."

Podľa údajov Úradu vysokého komisára OSN pre utečencov sa na Slovensku registrovalo 112 350 utečencov z Ukrajiny a 131 885 utečencov požiadala o azyl na Slovensku.

Európska komisia eviduje 109 530 utečencov z Ukrajiny, ktorí na Slovensku využívajú dočasnú ochranu.

umožnený
Individuálne posúdenie
nasledovne
vyjadril kladne
registrovalo
eviduje


Minister financií ma minulý mesiac informoval, že potom, ako sme predstavili konsolidačný balík, dopyt po našich dlhopisoch vzrástol takmer trojnásobne.

Dopyt po slovenských dlhopisoch na poslednej aukcii pred predstavením konsolidačného balíčka, 16. septembra 2024, bol približne dvojnásobný ako hodnota predaných dlhopisov, na úrovni 923,5 milióna eur. Na aukcii 21. októbra ponúkli investori 2 100 miliónov eur, predali sa dlhopisy v hodnote 471 miliónov eur. Výrok hodnotíme ako zavádzajúci, pretože dopyt investorov po štátnych dlhopisoch sa zvýšil 2,3-násobne, čo nie je „takmer” trojnásobne.

Agentúra pre riadenie dlhu a likvidity Slovenskej republiky uverejňuje mesačné reporty s informáciami o aukciách štátnych dlhopisov. V septembri 2024 sa konkurenčná časť aukcie slovenských dlhopisov konala 16. septembra, teda pred predstavením konsolidačného balíčka vládou (. pdf , s.1). Vláda konsolidačný balíček opatrení predstavila 17. septembra. Podľa reportu agentúry bol dopyt investorov po slovenských dlhopisoch na septembrovej aukcii na úrovni 923,5 miliónov eur (. pdf , s. 1). Na októbrovej aukcii, ktorá sa konala 21. októbra, teda po schválení balíka konsolidačných opatrení, bol dopyt investorov na úrovni 2 100 miliónov eur (. pdf , s. 1). Dopyt investorov po štátnych dlhopisoch sa zvýšil 2,3-násobne.

Analytik Marián Kočiš tvrdí , že dôvody, prečo stúpol dopyt pre štátne dlhopisy, môžu byť prevažne štedrá cenová politika a dobré načasovanie aukcií zo strany Agentúry pre riadenie dlhu a likvidity (ARDAL). Pri štátnych dlhopisoch platí, že čím vyššia je výnosnosť dlhopisu pre investora, tým drahšia je pôžička pre štát. V dobe, kedy sa analytik vyjadroval, ešte investori nereagovali na potenciálne zmrazenie eurofondov.

Ďalším možným faktorom, ktorý sa mohol odraziť na dopyte po slovenských dlhopisoch, je fakt, že Európska centrálna banka (ECB) v októbri znížila tri kľúčové úrokové sadzby o 25 bázických bodov - úrokové sadzby jednodňových sterilizačných operácií, hlavných refinančných operácií a jednodňových refinančných operácií znížila na 3,25%, 3,40% a 3,65%. Rada guvernérov (najvyšší rozhodovací orgán ECB) o tomto kroku rozhodla na základe vízie zabezpečiť návrat inflácie na úrovni 2%.

uverejňuje predstavením pdf predstavila pdf schválení pdf tvrdí vyššia znížila


A treba povedať na druhej strane, že keď sme vošli na rodinnú súkromnú oslavu, kde bola najbližšia moja rodina, a najbližší spolupracovníci, s ktorými som dennodenne v kontakte, tak na ten prípitok a na požívanie jedlá sme si tie rúška dali dole.

Michal Šípoš zverejnil fotky z hostiny jeho svadby 28. augusta. Ukazujú sediacich hostí bez rúšok - aj v momente, kedy práve nepili či nekonzumovali. Rovnako ukazujú desiatky stojacich hostí, ktorí si robia vnútri selfie alebo sa prizerajú - tiež bez rúšok. Nie je teda zjavne celou pravdou, že Michal Šípoš a jeho hostia si dali rúška dole (len) „na prípitok a požívanie jedla”, ako budí dojem jeho tvrdenie. Hodnotíme ho preto ako zavádzajúce.

zverejnil Ukazujú ukazujú


A my sme prešli tým rozhodnutím od extra predražených PPP projektov, ktoré by nás stáli ročne 30 rokov každý rok 500 miliónov eur.

Spravodajský server SME.sk uvádza informácie , ktoré vychádzajú z výpočtu konzultanta svetovej banky Juraja Mesíka

"Najbližších 30 rokov zaplatíme zo svojich daní každý rok 600 miliónov eur súkromnému investorovi." Správa vyplýva z výpočtu konzultanta svetovej banky Juraja Mesíka

informácie


Tu by som len rád poznamenal, že Francúzi napríklad majú obmedzenú možnosť, ako podporiť politickú stranu. Je to 2 800 euro.

Výrok Milana Kňažka hodnotíme ako nepravdivý, pretože spomínané obmedzenie je na úrovni 7 500 eur a nie 2 800 eur. Maximálna čiastka, ktorou môžu fyzické osoby podporiť politickú stranu je 7500 eur na osobu, pričom príspevky právnických osôb sú zakázané. Súhrnné informácie o financovaní politických strán uvádza Veľvyslanectvo Francúzska v Prahe na svojej stránke . Podobné informácie uvádza aj Veľvyslanectvo Francúzska v Londýne. Dátum zverejnenia analýzy: 02.12.2013 Naspäť Nahlásiť chybu

stránke uvádza


Teraz pán minister aj pred troma týždňami, sme mali parlamentné zasadnutie sa pochválil s tým, že e-health už ide. No napríklad v Dôvere to funguje tak, že vy keď ste pacient Dôvery, idete k lekárovi, dostanete to normálne SMS-kou, že aké lieky náhradné máte zadarmo, poprípade dostanete aj oznam, že na vaše meno bolo vypísaný nejaký liek.

Na stránke Ministerstva môžeme nájsť informáciu o tom, že projekt eHealth už bol opäť spustený.Pacient Dôvery má k dispozícii online systém s informáciou o tom, aku zdravotnú starostlivosť mu lekári poskytli, ako a koľko môže ušetriť na predpísaných liekoch. Nie všetky informácie, ktoré spomína Bugár, sú skutočné dostupné prostreníctvom SMS, ale pacient si ich môže pozrieť prostredníctvom aplikácie na mobilnom telefóne. Výrok hodnotíme ako pravdivý. E-Health je označenie pre elektronické zdravotníctvo. Jeho poslaním je prostredníctvom informačných a komunikačných technológií podporiť naplnenie poslania zdravotníctva, najmä prispieť k zlepšovaniu zdravotnej starostlivosti a tým aj k zvyšovaniu kvality života občanov. Pred troma týždňami sa konalo 61. schôdza NR SR, kde sa o eHealte diskutovalo, podrobnejšie vyjadrenie nájdeme na stránke Ministerstva zdravotníctva SR , kde sa hovorí o spustení projektu eHealth do praxe. Podarilo sa nám vyriešiť dezolátny stav projektu, v ktorom zanechala eHealth predchádzajúca vláda. Vďaka prijatým opatreniam sme celý proces reštartovali, predovšetkým s prihliadnutím na potreby a ochranu pacientov.

E-Health
61. schôdza
Ministerstva zdravotníctva SR
Dôvera
nasledovné


Máte o 5 mandátov viac ako my (KDH ako SaS pozn.), čiže netvárme sa, že si teraz ujmete parlamentnú väčšinu, máte podpredsedu parlamentu, dvoch predsedov výborov, čiže tri pozície.

KDH získalo vo voľbách 10. marca 2012 16 mandátov. SaS získala o 5 mandátov menej, t.j. 11. Podľa predbežných dohôd, ktoré uvádza Portál pravda.sk by mali KDH pripadnúť dva predsednícke posty výborov NR SR (hodpodárstvo, kontrola SIS) a jeden post podpredsedu parlamentu.

10. marca
uvádza


Ani moc nie. Ako čo som jedine postrehol, tak od Richarda Sulíka vyjadrenie, že už bude chodiť na všetky koaličné rady. Že, keby že iba toto má byť nejaký výsledok tej našej aktivity, tak už to si myslím, že to je veľkým prínosom.

Richard Sulík účasť na zasadnutiach koaličnej rady sľúbil po prvom otvorenom liste poslancov za OL, kde sa okrem iného píše : „Nechceme sa už ďalej prizerať tomu, že na dôležitých zasadnutiach koaličnej rady sa nezúčastňujú všetci najvyšší predstavitelia koaličných strán“

Sulík na to reagoval: „Rozumiem im a v mnohom majú určite pravdu. My v SaS urobíme všetko preto, aby sme sa podobných chýb vyvarovali, a sám za seba môžem povedať, že na koaličných radách už chýbať nebudem."

kde sa okrem iného píše


...ale takýto zákon o dvojakom občianstve predovšetkým nepozná žiadny štát EÚ.


ÚRSO vypočítava cenu za prvých, za pol roka. A keď to by to bolo po starom, bolo by to vypočítané za pol roka, tak by to bolo niekde pod 190 EUR.

Úrad pre reguláciu sieťových odvetví (ÚRSO) zmenil referenčné obdobie, podľa ktorého sa počítajú regulované ceny elektrickej energie pre rok 2023: kým doteraz to bolo prvých šesť mesiacov predchádzajúceho roka, tento rok sa budú odvíjať od cien v auguste a v septembri 2022. Keďže išlo o mesiace s najvyššími cenami elektrickej energie na burze, regulovaná cena silovej elektriny v súčasnosti presahuje 500 eur za megawatthodinu.

Podľa analýzy energoportálu, ak by nedošlo k tejto zmene a zostalo by sa pri výpočte regulovanej ceny podľa cien v prvom polroku predošlého roka, boli by regulované ceny pre rok 2023 na úrovni 188€ za megawatthodinu. Na tento rozdiel doplácajú tzv. “zraniteľní” odberatelia s ročným odberom elektriny do 30 MWh, ktorých sa netýka dohoda štátu so Slovenskými elektrárňami o dodávkach lacnej elektriny. Táto dohoda sa týka len domácností.

zmenil presahuje analýzy týka


...sú to verejne overiteľné čísla zo Všeobecnej zdravotnej poisťovne a keď som povedal, že všeobecný lekár priemerne dostáva mesačne 2900 eur, špecialista okolo 3900...

Podľa dostupných údajov sa náklady poisťovní na všeobecných lekárov dospelých pohybujú okolo 3000 eur, u pediatrov 2500 eur a v prípade špecialistov sú sumy o niečo vyššie. V prípade gynekológov sa jedná presne o 3900 eur. Výrok hodnotíme ako pravdivý.

uviedla


Minulý mesiac britský denník The Sun priniesol informáciu o incidente na palube civilného lietadla Airbus 330, keď počas dlhého letu ostalo riadenie lietadla na automatike, pretože obaja piloti zaspali. Piloti, ktorí sa k incidentu priznali Úradu pre civilné letectvo, pripísali svoje zlyhanie príliš intenzívnemu pracovnému vyťaženiu a príliš dlhým pracovným zmenám.

Denník The Sun v septembri 2013 skutocne publikoval clánok o incidente, ktorý spomína Jaroslav Paška (jeho výrok je z 8. októbra 2013). The Sun 26. septembra 2013 napísal , že "plné lietadlo bolo ponechané pocas letu na autopilotovi, zatial co si obaja piloti v kokpite zdriemli" (volný preklad, pozn.). Podla portálu cbsnews.com sa denník The Sun dostal k tejto informácii vdaka zákonu o slobodnom prístupe k informáciám, kedže si od Britského Úradu pre civilné letectvo (U.K.'s Civil Aviation Authority) vyžiadal spis, ktorý obsahoval výpoved jedného z clenov posádky daného lietadla. Dátum zverejnenia analýzy: 15.01.2014 Naspäť Nahlásiť chybu

napísal

cbsnews.com


...300 kilometrov ciest bolo úplne obnovených, ďalšie stovky kilometrov boli opravené...

V priebehu funkčného obdobia predsedu BBSK Mariana Kotlebu bolo podľa dostupných zdrojov opravených niekoľko desiatok kilometrov ciest. Nie sú verejne dostupné presné informácie o počte opráv a obnov ciest, ani dĺžka opravených a obnovených úsekov. Porovnanie stavu ciest II. a III. triedy v júni 2013 a v júni 2017 na základe analýzy Slovenskej správy ciest pritom nepotvrdzuje slová Kotlebu. V roku 2013 bolo 333,295 km ciest II. triedy vo veľmi dobrom stave, v roku 2017 bolo takto klasifikovaných už len 316,766 km. Úsekov vo veľmi dobrom stave ubudlo aj u ciest III. triedy, kým v roku 2013 bolo 770,809 km hodnotených takto, v roku 2017 bolo zaradených do kategórie vo veľmi dobrom stave 761,390 km. Výrok hodnotíme ako nepravdivý.

stránky
informovala
.pdf
Bystrické veci
2013
2017


A to sa týka aj budúceho roku. Ich má byť na Operačnom programe Vzdelávania 180 miliónov.

Na stránkach operačného programu Vzdelávanie sme nenašli žiadnu informáciu o obheme finančných prostriedkov na rok 2013.

Vzdelávanie


Vôbec sme ho nezanechali v takom stave, pretože my sme odovzdali Slovensko v júli 2010 s najvyšším hospodárskym rastom v Európskej únii.

Podľa najnovších údajov Eurostatu (pdf.) sa pred Slovensko (4,3%) zaradilo Švédsko (4,5%) a Luxembursko (5,3%). Fico by s najvyšším rastom mal pravdu, ak by sme použili napríklad čísla zo Septembra 2010 (.pdf) (ktoré sa objavili v našom hodnotení napríklad tu ), podľa ktorých Slovensko v druhom štvrťroku rástlo o 5%. Tieto čísla ale predstavovali iba prvý odhad (tak ako tie súčasné pre posledný štvrťrok 2010), ktorý je nepoužiteľný ak chceme porovnávať aktuálne hodnoty.

Eurostatu (pdf.)
čísla zo Septembra 2010
tu


Vláda si do programového vyhlásenia do svojho programového vyhlásenia dala tézu, že odbory, postavenie odborov treba oslabovať, že právomoci odborov alebo práva odborov a zamestnancov sú privilégia, ktoré treba odstrániť.

V programovom vyhlásení vlády (.pdf) sa okrem iného píše: "Vláda SR zastaví plytvanie finančných prostriedkov v sociálnych podnikoch, dôsledne prešetrí ich doterajšie hospodárenie a prehodnotí opodstatnenosť ich ďalšej existencie, Vláda SR bude presadzovať zmenu Zákonníka práce a ďalších pracovnoprávnych predpisov s cieľom zaviesť pružnejšie pracovné vzťahy a motivovať zamestnávateľov k podpore pracovnej klímy zameranej na zosúlaďovanie pracovných a rodičovských povinností. S cieľom znižovania neprimeraných nákladov zamestnávateľov vláda SR zruší súbeh výpovednej doby a odstupného. Vláda SR považuje privilégiá odborov za neopodstatnené, a preto rozšíri možnosť uzatvárať vzájomné dohody medzi zamestnávateľmi a zamestnancami na riešenie operatívnych zmien pracovných podmienok. Vláda SR zruší súčasný právny stav možnosti rozširovania záväznosti kolektívnych zmlúv vyššieho stupňa bez súhlasu príslušného zamestnávateľa pri rešpektovaní platných medzinárodných dohovorov. Spružní podmienky na výkon pracovnej zdravotnej služby a ponechá určenie podmienok zabezpečenia zdravotnej starostlivosti o zamestnancov na individuálnych dohodách. Vláda SR obmedzí súbeh dôchodku a príjmu u štátnych zamestnancov, zamestnancov pri výkone práce vo verejnom záujme a u zamestnancov v služobnom pomere." B. Ondruš, napriek tomu, že to nie je presná citácia programového vyhlásenia, interpretuje jeho znenie a dôsledky korektne. " Pod zrušením možnosti rozširovania záväznosti kolektívnych zmlúv bez súhlasu príslušného zamestnávateľa" môžeme rozumieť oslabovanie práv odborov či zamestnancov resp. posilnenie práv zamestnávateľov. Rovnako dôležitá v tomto zmysle je téza o " neopodstatnenosti privilégií odborov."

programovom vyhlásení vlády


Všetci zainteresovaní vedeli o čo sa jedná. Potvrdil to aj zástupca EUROJUSTU, ktorý bol menovaný za bývalej vlády.

Ako uvádza SME „Turecké orgány hrubo porušili dohody. Závažným spôsobom porušili práva vodiča kamióna aj majiteľa prepravnej spoločnosti," povedal slovenský zástupca v Eurojuste Ladislav Hamran." Hamran je zástupcom Slovenska od septembra 2007, čiže zvolený minulou vládou.

SME Hamran


Ani z tej poslednej nóty, ktorú si vybavoval alebo z toho listu z Európskej komisie, ktorú si vybavovali opoziční poslanci, zrejme v europarlamente nevyplýva, že to nemôžeme urobiť, tzn. ja sa nedomnievam, že tu je dôvod na to, aby sme čelili nejakým sankciám.

Slovenská vláda predstavila návrh zákona, v ktorom chce presadiť zmeny v trestnom práve aj zrušenie špeciálnej prokuratúry. Európska komisia na pripravované zmeny reagovala listom adresovanom ministrovi spravodlivosti Borisovi Suskovi, v ktorom, žiadala, aby slovenská vláda zatiaľ nepokračovala v zamýšľaných úpravách a najmä, aby sa neuchyľovala k zrýchlenej procedúre. Komisia v liste nehovorí, že Slovenská republika nemôže zrušiť Špeciálnu prokuratúru, z jej vyjadrení, ako aj z vyjadrení ďalších európskych inštitúcii vyplýva, že by Slovensku pre jej zrušenie mohli hroziť sankcie. K rušenie Úradu špeciálnej prokuratúry sa neskôr negatívne vyjadrila Predsedníčka európskej prokuratúry.

Európska komisia (EK) listom požiadala Slovenskú vládu, aby zastavili proces novelizácie trestného poriadku a zrušenia Úradu špeciálnej prokuratúry. Christian Wigand, hovorca EK pre oblasť spravodlivosti, informoval, že EK považuje navrhované zmeny za urýchlené a vyžadujú dôkladnú analýzu, s ohľadom na ich široký rozsah a vplyv na viaceré oblasti práva EÚ. „Veľký rozsah zamýšľaných novelizácií a frekvencia oblastí práva EÚ, ktorých sa to týka, vyžaduje dôkladnú a hlbokú analýzu. Preto sme v tomto liste požiadali slovenskú vládu, aby zatiaľ nepokračovala v zamýšľaných úpravách a najmä, aby sa neuchyľovala k zrýchlenej procedúre bez náležitého a dôkladného prerokovania so zainteresovanými subjektmi na národnej a európskej úrovni,“ uviedol Wigand.

Súdnictvo patrí do právomocí členských štátov, ktoré si môžu upraviť organizáciu súdov podľa vlastných potrieb. Európska únia však môže členské štáty sankcionovať , pokiaľ ich kroky narušujú právny štát, ako tomu bolo v Poľsku a Maďarsku. EÚ tak môže na najkritickejšie prípady porušovania zásad právneho štátu reagovať vysokými pokutami, zmrazením eurofondov alebo odobratím hlasovacích práv.

Slovensko by sa potenciálne mohlo dostať do podobnej situácie ako Poľsko. Rozsudok Súdneho dvora EÚ z júna tohto roka konštatoval , že Poľská reforma súdnictva porušuje únijné právo. Súdny dvor síce potvrdil, že aj keď súdnictvo patrí do právomocí členského štátu, ten je však stále povinný dodržiavať právo EÚ.

Na zmeny v trestnom práve a ochrane oznamovateľov aj rušenie špeciálnej prokuratúry upozornila aj Predsedníčka európskej prokuratúry (EPPO) Laura Kövesiová. Kövesiová adresovala v pondelok 18. decembra (teda 8 dní po odznení Gašparovho výroku) Európskej komisii list pre vážne riziko porušenia zásad právneho štátu na Slovensku. EPPO má právomoc vyzvať Komisiu, aby začala konať proti členskej krajine, ktorá porušuje princípy právneho štátu a pozastaviť jej vyplácanie európskych peňazí. Podľa EPPO plánované kroky vlády SR predstavujú „amnestiu“ v značnom počte aktívnych vyšetrovaní podvodov poškodzujúcich finančné záujmy EÚ. Kövesiová taktiež poznamenala, že rýchlosť, s akou slovenská vláda mieni pristúpiť k zmenám, vyvoláva vážne pochybnosti o dodržiavaní povinnosti lojálnej spolupráce.

Pre portál EURACTIV Slovensko sa hovorkyňa Európskej prokuratúry vyjadrila , že zníženie trestov za korupciu ovplyvní aj účinnosť ochrany eurofondov pred zneužitím, čo môže byť aj dôvodom na ich zmrazenie.

požiadala patrí sankcionovať bolo konštatoval upozornila právomoc predstavujú vyjadrila


Sme ako Slovensko prepracovali na najhoršie rekordné čísla v počte úmrtí a v počte hospitalizácií na celom svete.

Podľa Our World in Data malo Slovensko od 6. februára do 5. marca najvyšší sedemdňový priemer počtu úmrtí v dôsledku COVID-19 na jeden milión obyvateľov na svete. Najhorší na svete sme boli aj v počte hospitalizovaných na jeden milión obyvateľov, a to medzi 6. do 23. februárom. Neskôr nás v oboch ukazovateľoch predbehlo Česko. Tvrdenie Ľuboša Blahu hodnotíme ako pravdivé.

počtu úmrtí
počte hospitalizovaných


Nakoniec sme boli tí, ktorí prebrali zodpovednosť po roku 92 za hlbokú krízu slovenskú, keď padlo o 25% dole a vyriešili sme ju pozitívne ako prví v strednej a východnej Európe.

Mečiar opakovane popisuje neexistujúci stav: HDP Slovenska nikdy nedosiahlo medziročne dvadsať päť percentný pokles, rekordne nízko (medziročne pokles o 14,5 percenta) bolo v roku 1991. Podľa informácií (pdf) Národnej banky Slovenska patrí prvenstvo za návrat k rastu HDP nad nulou Poľsku (prelom rokov 1991 a 1992), za ním nasleduje Slovinsko (prelom 1992 a 1993). Slovensku medziročne rástlo reálne HDP podľa NBS až od roku 1994, rovnako ako Maďarsku a Česku. Porovnanie krajín z pohľadu rastu HDP v roku z dielne OECD tiež nedáva Mečiarovi za pravdu čo sa týka nášho údajného prvenstva- predbehlo nás ako Poľsko, tak Maďarsko.

informácií OECD


Robert Fico je druhý najobľúbenejší zahraničný politik v Českej republike, hneď po pápežovi.

Podľa júnového prieskumu ústavu STEM je slovenský premiér druhou najobľúbenejšou zahraničnou osobnosťou v Českej republike, zatiaľ čo prvé miesto obsadil pápež František. Výrok Roberta Kaliňáka hodnotíme ako pravdivý.

neziskový ústav STEM
decembri 2015
prieskumu z roku 2009
júnovom prieskume
STEM


Vieme, že sme dočerpali až v rokoch 2004-2006, aj vtedy to bolo že sa to nestíhalo, ale sme ich dočerpali na viac ako 90 %.

Podľa správy Ministerstva financií sme za obdobie 2004-2006 vyčerpali až 99,56% stanovených záväzkov z eurofondov v rámci štrukturálnych fondov. Výška záväzku predstavovala 1 169 156 967 euro z čoho bolo využitých 1 164 053 170 euro.

Ministerstva financií
kohézneho fondu
rezorte školstva
vyjadril
vyplýva
článok
prehľad


V spoločnosti Consumer Finance Holding aktívne nepôsobím už vyše sedem rokov.

Podľa výpisu z Obchodného registru Okresného súdu v Prešove je Andrej Kiska v spoločnosti Consumer Finance Holding uvedený v rámci štatutárneho orgánu - predstavenstva ako člen so vznikom funkcie 31. mája 2005 a skončením funkcie 30. júna 2007.

výpisu


My dáme nejaké zbrane na Ukrajinu na to, aby sa Ukrajina bránila, aby sa bránila. My nedávame na to, aby útočila voči Rusku.

Igor Matovič hovorí pravdu, keďže Slovensko dodalo Ukrajine obranné zbraňové systémy, ktoré jej pomáhajú brániť sa voči vojenskej agresii zo strany Ruska. Vojenský materiál nemôže byť použitý na útok voči Rusku a rovnako slovenské protivzdušné systémy nie sú určené na útok voči nepriateľovi.

Ukrajina sa od 24. februára 2022 bráni invázii síl Ruskej federácie, ktoré vstúpili na jej územie. Toto potvrdzuje aj uznesenie Valného zhromaždenia OSN, ktoré označilo ruskú inváziu za agresiu v rozpore s Chartou OSN.

Slovensko Ukrajine poskytlo svoj systém protivzdušnej obrany S-300. Špekulovalo sa o darovaní dosluhujúcich slovenských stíhačiek MiG-29, premiér Heger však poprel , že by nás Ukrajina o tieto stíhačky požiadala.

Slovensko okrem systému S-300 dodalo Ukrajine vojenský materiál v hodnote 62 miliónov eur, ktorého detaily však nemôžu byť zverejnené. Ministerstvo obrany rokuje s Ukrajinou o predaji húfnic Zuzana, k dátumu odvysielania relácie však nebola dohoda uzavretá.

Na území Ruska sa odohralo v posledných týždňoch viacero výbuchov v strategických podnikoch a skladoch munície, najmä v Belgorodskej oblasti hraničiacej s Ukrajinou. Ukrajina sa oficiálne k týmto útokom neprihlásila, ale aj v prípade, že by sa jednalo o operácie ukrajinskej armády, z povahy útokov je vylúčené, že by sa na nich podieľala slovenská technika.

Slovensko teda Ukrajine na základe overených zdrojov dodalo iba obranný systém, a navyše Ukrajina v prebiehajúcej vojne nezaútočila na územie Ruska, ale bráni sa na vlastnom území invázii. Na základe uvedených argumentov hodnotíme výrok ako pravdivý.

vstúpili označilo poskytlo poprel dodalo rokuje odohralo